Ostalariak: “Arrasate da terraza ordenantzarik ez duen bakarra Gipuzkoan 10.000 biztanletik gorako herrien artean” | Mondraberri Arrasateko Ataria\nHasiera Albisteak Ostalariak: “Arrasate da terraza ordenantzarik ez duen bakarra Gipuzkoan 10.000 biztanletik gorako...\nOstalariak: “Arrasate da terraza ordenantzarik ez duen bakarra Gipuzkoan 10.000 biztanletik gorako herrien artean”\n10 taberna itxita daude egun Udalarengandik terrazarako baimenarik jaso ez dutelako: Hoba, Lenon, Jaizale, Etxoste, Bengoa, Dublin, DAT, JJ, Branca eta Basilio. Manifestazioak udal-ordezkariei aurpegiratu die hitzemandako zenbait puntu bete ez izana.\nArrasateko Ostalariek antolatuta, eta Seber Altubeko terrazaren ekimena bukatuta, manifestazioa egin da gaur arratsaldean.\n‘Bete zuen hitza eta hasi ekintza’ izan da manifestazioaren goiburua, eta ibilbidean zehar Maria Ubarretxena alkateak eta Anuska Ezkurra zinegotziak “hitza betetzea” exijitu dute.\nIbilbidean hainbat bizilagunek etxebizitzetatik txalo egin diete ostalariei, eta hauek ere txaloka erantzun diete. Ostalariek gaitzetsi dituzte udal-arduradunek bete ez dituztenak:\n“Laguntza zuzenak establezimenduen itxiera-denboragatik ostalariekin adostuta. Laguntza horiek kopuru eta formetan bete ziren, kasu batean izan ezik, establezimendua itxi egin behar baitzuen Eusko Jaurlaritzaren laguntzak garaiz ez jasotzeagatik. Horren aurrean, Udalak “laguntza ondoren ez irekitzea” aipatu zuen, ez ordaintzea justifikatzeko. Hala ere, Udalaren jokaera hori, justifikazio bakar batek ere ez du baliozkotzen, haren eskakizunak kontuan hartuz gero. Lehenengo ez-betetzea”.\n“Halaber, sei hilean behingo terrazetako tasak jaistea ere adostu zen (hori bete egin da). Eta baita guk ordaintzekoa den zabor-tasen lehen seihilekoaren ordainketa barkatzea ere. (Tasa hori berdin-berdin kobratu dute, nahiz eta haiek jakinaren gainean egon. Horrek, ostalarien artean ezintasun eta ondoeza handia sortu ditu). Bigarren ez-betetzea, azken bileran, apirilaren 14koan, Ibon Arrupe zinegotziak onartua”.\n“Malgutasun handiagoa eskatzen da lurzoru publikoaren okuspazioaren egungo interpretazioan, zeina neurri berean aplikatu beharko litzaiokeen Ostalaritza osoari, presako behin-behineko baimenak emanez, baina bakar-bakarrik Covid aldi honetarako, arrazoi horrengatik inork jarduera itxi behar ez dezan”.\n“Puntu hori ez zen ukatu bilera horretan, baina gaur egun erabat itxita daude aukera horren aurrean. Hirugarren ez-betetzea”.\n“Era berean, abenduaren 10eko bileran jada aipatu zen Udaleko Hirigintza arloa, terraza baimenak izapidetzen dituen atalean, indartzeko premia larria zegoela”.\n“Eskaera hori, begi onez ikusi zuen alkate andreak, terraza baimenen kudeaketan geldotasuna eta arintasun eza nabariak baitira, noiz eta terrazak bihurtu direnean gure lokalei eusteko baliabide ia bakarra”.\n“Ekarpen horri dagokionez, kontua okertu eta larritu egin da, baimen mota horiek izapidetzen dituen pertsona bakarra, lehenik eta behin, osasun-arrazoiengatik eta, ondoren, arrazoi pertsonalengatik, ez delako lanean aritu, eta 2 hilabete baino gehiago atzeratu da Ostalarien eskaerei erantzutea. Laugarren ez-betetzea”.\n“Aurreko guztia gutxi ez balitz… Hirigintzako zinegotziak eta gai hauei guztien arduradun nagusiena denak, erabat uko egiten dio Arrasateko Udalak Terrazak arautzeko Ordenantza izateari (10.000 biztanletik gorako Gipuzkoako udalerri bakarra da ordenantzarik ez duena), eta 2020ko azaroan, inorekin adostu gabe, beraiek egindako irizpideen zerrenda batean babesten dira terraza-eskaerak (mordo bat!) beraien erara interpretatzen jarraitzeko”.\n“Ordenantza hau Arrasateko Ostalariek eskatu zuten, Segurtasun juridikoaz terrazetako inbertsioak egin ahal izateko: 6.000 eurotik 40.000 eurora, kasuaren arabera”.\n“Ikuspegi politikotik oso begi onez ikusi zen lehen bilera horretan, eta aurrera eramateko arazorik ez zela egongo esan ziguten, Arrasateko Ostalariak Elkarteak, Gipuzkoako Ostalaritza Elkarteak edo oposizioak aurkezten bazuen. Bosgarren ez-betetzea”.\nTerraza ekipamenduetako inbertsioei buruzko argibidea:\n“Zein da Udalak zeregin horretarako egiten duen ekarpenari dagokionez ematen digun kopurua? 26.430 eurokoa, gure aldetik ikusita nahikoa ez dena, Arrasateko ostalariek egindako inbertsioa 600.000 € eta 1.000.000 € artekoa baita”.\nInformazioaren gardentasunari buruzko argibideak:\n“Martxoaren 18an, Arrasateko Ostalariak elakrteko Lantaldeko solaskideetako bat whatsapp bidez jarri zen harremanetan alkate andrearekin eta Anuskarekin, gai horietako asko aztertzeko, ordurako ikusten baikenuen ez zirela betetzen ari. Ostera ere, WhatsApp bidez, audioen bidez, deien bidez … (eurekin ados jarrita zuzenean hitz egiteko erabili ohi diren tresnak) saiatu ginen harremanetan jartzen, eta azkenik, apirilaren 6an, mezu elektroniko bat bidaltzeko eskatu zitzaigun, aurreko jakinarazpen guztiei jaramonik egin gabe”.\n“Mezu elektroniko horretan, horiekin jorratu beharreko puntuak eta bilerara nahitaez agertu beharra zutela aurreratu zitzaien”.\n“Apirilaren 14rako hitzordua eman ziguten, eta bi solaskideek ez zuten beharrezkotzat jo harrera egitea, eta hasierako solaskideak ez ziren beste kargu batzuekin hitz egiteko deia egin ziguten. Baina, azken kargu horiek ez digute balio aurretik alkate andrearekin adostutako erabakiei berriro ekiteko”.\nManifestazioan gogoan izan dute Osorik itxita dagoela, eta beste 10 taberna, oraindik terraza jartzeko baimenik ez dutenez, itxita daudela:\n“Hoba, Lenon, Jaizale, Etxoste, Bengoa, Dublin, DAT, JJ, Branca eta Basilio”. Hamaika proiektu hauek txalo beroak jaso dituzte ekitaldiaren amaieran.\nHamburger Mcbottle 2021-04-24 At 22:47\nGora Arrasateko Ostalariak!!!\nEreño 2021-04-24 At 23:05\nTa Gora Kontagiuak eta 1000ko intzidentzia eta Gora Arrasate gune Gorrian Abenduarte.\nZk 2021-04-25 At 00:24\nOna hemen Aguazilak bere Ajuria Eneako jefien moduen erru dana botatzen Herriari bere hankasartziak onartu biharrian. Eta zelako hankasartziak.\nIkustekoa 2021-04-25 At 08:59\nGaur atzoko ajea. Oso ongi egon zen dena baina zoritxarrez kutsatu en kopurua berriro igo da. Zenbat taberna ziren itxita zirenak? 11? Beno, ba ea gure inkonzientziagatik ez diren guztiak izango. Pasatu gara hospitalero langileei gure balkoietatik txalotzetik, terraza ez duten tabernei errepidetik txalotzera. Bitartean, UCIn gero eta jende gehio eta saturatuagoak. Zorionak atzoko ekimena hinkigarriarengatik.\nNEREA 2021-04-25 At 10:57\nEreño eta Ikustekoa flipatuta naukazue zuen komentarioekin. Ez dakit nortzuk zareten baina ez dut ulertzen nola esan daitekeen gaurko kutxatuen igotzea atzoko ekitaldien kontu izan zenik. Lehenik eta behin, nik behintzat ez dut ebidentzia zientifikorik aurkitu hori demostratu dezkeenik eta horrela bada ezkertuko nizueke hemen mostratzea. Beste alde batetik hospitaleko langileei txalo egin genien merezi zutelako langile moduan eman behar zutena baino gehiago ematen ari zirelako, baina baita behar zituzten baliabideak ez zituztelako, baldintza txarretan lanean ari zirelako eta hori nolabait ikusgai jarri behar zelako. Oraingo hau berdina da, ostalaritza ebidentzia zientifikorik gabe hartuta neurrien ondorioz gorriak ikusten ari delako. Biak edo biak dira agintarien erabaki traketsen (edo interesatuen?) biktima. Eta horrela ez bada, demostratu mesedez.\nZk 2021-04-25 At 11:14\nMultinick bat da. Eta atzien dauena bere kargua serixo hartu biharrian, hemen ibiltzen da nerabe baten pare jolasien.\nNEREA 2021-04-25 At 13:43\neskerrik asko informaziñuagatik, benetan zur eta lur ninguen. Baina benetan tristia da gure agintarixak maila hori eukitia. Puff! zelako bajoia.\nIkustekoa 2021-04-25 At 13:25\nUste dut ez zinela ezertaz ohartu. Gaur egun iazko egoera berdinean gaude, inkluso okerrago. Zergaitik? Ba beitu, iaz denok etxean ginen eta hospitalak toperaino. Gaur, hospitalak toperaino daude baina jendea kalian, terrazetan maskarillarik gabe, erretzen etabar. Ulertzen dut hostalaritzaren kabreua baina gimanasioak, zinemak etabar egoera berdinean daude. Zuek zuen ipurdia bakarrik ikusten duzue, bestetik, ERE batean gaude eta zuen protestak sufritzen. Bai, jatetxe batean lan egiten dut eta oin etxean nago zuen lelokeriak irakurtzen. Horrela ez da ezer konponduko, kontrakoa. Ea behingoz hasten zareten besteen aldean jartzen. Gaur berriro terrazak toperaino, eta gainera zuek protestaka. Badago jende asko kutsatua dauena eta kaletik, terrazetan, erretzen… beitu, ojalá lokal guztiak izten dituzten eta behintzat esperantza pixka bat lortzen dugun. Horrela behintzat ezinezkoa da. Agure guztiak etxean beldurrez beterik eta zuel manifestazioak egiten. Dementziala!!!\nNi 2021-04-25 At 18:24\nBai lokalak itxi.. eta fabrikak ez??? Inoiz baino kutsatu kopuru altuena izan du kooperatibak!!! Fabrikak ixtera!!! Eta gero ez kexatu !!!\nZak 2021-04-25 At 18:52\nArgi dagoena zera da, benetan gaizki dagoenak ez duela nahi atzokoa bezalakorik. Gaizki dagoenak nahiago du hilabete itxita egon (denok zaindu eta tontokeriak alde batera utzi)eta ostean fundamentuz ireki eta ez orain bezsla. Benetan gaizki dagoenak boteiloia eta jendearen pasotismoa kritikatuko lituzke eta ez errezena egun, kulpa politikoei bota (politikoengsndik ezin da asko espero). Izan gaitezen sentzudunak, kulpa gurea da eta irtenbidea ere gure eskuetan dago. Manifestaziora joatea erreza da baina ostean boteiloira bagoaz hipokrita hutsak gara.\nEider 2021-04-25 At 16:37\nLokal guztiak itxi?\nTa esaten duzuna da jatetze bateko langile zarela?\nGezurretan berriz ere.\nIkustekoa 2021-04-25 At 17:59\nJatetxearen izena bilatzen ari bazara ez dizut esango. Bai, izten badute agian hilabete barru udan “normaltasun” batean pasa dezakegu. Ni EREn jarraituko dut eta jendea horrela jarraituz gero luzerako. Zer egin behar dut? Kalera atera eta Eusko Jaurlaritzari azalpenak eskatu? Arrasateko alkateari azalpenak eskatu? Edo, jendeari eta tabernarien jarrera salatu? Argi dagoena da gero eta kutsatu gehiago daudela. Ez dut esaten tabernariek kulpa dutenik baina atzoko manifestazioa eta terrazeo erraldoia jokoz kanpo zegoen.\nNi 2021-04-25 At 18:33\nBai?? Jokoz kanpo zegoela??? Ta zein da irtenbidea??? Hemen gauzak idaztea oso samurra da, baina jarri al zara bere egoeran??? Nork laguntzen dio bere hileko fakturak (ura, zaborra, argia, alokairua,…) Ordaintzen?? Ez al du soldatarik merezi bere hipoteka, Jana, eskola, gastuak….ordaintzeko???\nNork DEBEKATU dio lan egitea??? Ba horrek konpentsazio bat behar du, duina eta beharrezkoa!!! Eta modu batean ez bada , ba bestean …. Ez gaituzue ixilaraziko\nIkustekoa 2021-04-25 At 21:03\nNiri nork laguntzen nau? Ba bai, joditua nago baina gauzak horrela datoz. Espero dut dena normaltasun batera bueltatzen garenean eta zuen tabernak irekitzen dituzuenean, langabezian dagoen jendeari kañak euro batera ustea eta kafeak 0.50ra. Ea orduan gaizki pasatzen dutenei laguntzen diezuen.\nBizilaguna 2021-04-25 At 21:34\nMaria alkatea babesteko era xelebrea daukazu gero.


Verter Recyclingen Zaldibarko zabortegiari dagokion Eusko Jaurlaritzaren 2013ko Ingurumen Baimen Bateratua eskuratu du ARGIAk. Baita zabortegi honetan 2018an isuri zituzten hondakinen Jaurlaritzaren datuak ere. Dokumentu publikoek beraiek erakusten dute zabortegian ez dela araudia bete. Adibidez, zabortegi horretan egoteko baimenik ez zuten 64.500 tona hondakin pilatu ziren 2018an, tartean hiri-hondakinak eta hondakin arriskutsuak.\nZaldibarko Verter Recycling zabortegiak 2007an jaso zuen lehen aldiz Eusko Jaurlaritzaren Ingurumen Baimen Bateratua (IBB), "arriskutsuak ez diren hondakinentzako". Ordea, aldaketekin berritu egin zuen baimena 2013an Ingurumen Sailak, eta "karga organikorik gabea" zela ere erantsi zion definizio horri. Bi baimenak alderatuz gero, ikusten da 2013ko baimenak hondakin arriskutsu gehiagori ireki ziela atea.\nBi aldaketa nagusi ekarri zituen 2013ko IBBk: batetik, zabortegiak ordura arte debekatuta zituen hondakin mota batzuk hartzeko baimena eman zioten; eta bestetik, metalak eta konposatu metalikoak zabortegian bertan birziklatzeko baimena ere eman zioten. Bi aldaketa hauek "ez zirela funtsezkoak" ebatzi zuen Ingurumen Sailak eta ondorioz, ez zuten beste IBB bat emateko prozesua berrabiarazi. Horrek ekarriko zukeen tarte batez publiko egotea baimen berritua eta herritarrei alegazioetarako aukera uztea, eta beraz, baimen berritua lortzeko prozesua luzatzea edo korapilatzea.\nGardentasun ikuspegitik, salatu beharrekoa da 2013ko IBB ez zela publiko egin Euskal Herriko Agintaritzaren Aldizkarian (2007koa bai, hemen ikusgai), herritar orok ikusi ahal izateko.\nARGIAk eskuratu duen 2013ko Ingurumen Baimen Bateratuaren zati bat. Bertan dio 2007ko baimena berritzen dela eta aldaketa hauek "ez direla funtsezkoak".\n27 hondakin mota gehiagorentzat baimena, tartean amiantoa\nHasierako IBBk, 2007koak, 157 hondakin mota hartzeko baimena eman zion Verterri zabortegian. 2013ko baimenak, berriz, guztira 184 (ikus amiantoari buruzko albistea). Jaurlaritzaren baimen berrituan hiru hondakin mota bereizten dira: 47 hondakin mota dira zabortegi batean ohikoenak behar luketen erakoak, hau da, bertan utzi direnak hondakin horiek balorizatzea ez delako bideragarria teknikoki, ekonomikoki edo ingurumen aldetik. 2013an baimendutako beste 11 hondakin mota zabortegi barruan eraikuntzarako erabiltzekoak ziren.\nHasierako Ingurumen Baimen Bateratuak (IBB), 2007koak, 157 hondakin mota hartzeko baimena eman zion zabortegiari. 2013ko IBBak, berriz, guztira 184 hondakin mota. Horietatik gehienak, 126 mota, hondakinak zabortegian hartu aurretik Ingurumen Sailari jakinarazi beharrekoak\nBaina deigarriena da, baimendutako hondakinen bi herenak, 126 hondakin motak, alegia, eskatzen zuela zabortegian hartu aurretik Ingurumen Sailari jakinaraztea eta honek berariazko baimena ematea hondakin karga horietako bakoitzarentzat. Zergatik? Hondakin horietako batzuen kasuan, izan zitezkeelako balorizatzeko modukoak EAEko beste azpiegitura batzuetan; eta hondakin horietako beste kasu batzuetan, izan zitezkeelako arriskutsuak. Azken hondakin mota hauei, "ispilu sarrera dutenak" deritzaie, eta adibidez, amiantoa da horietako bat, eta erraustegietako zepak beste bat. Ispilu sarrerak esan nahi du hondakin mota bera izan daitekeela arriskutsua edo ez arriskutsua, duen egoeraren arabera. Arriskutarritasuna neurtzeko karakterizazio berezi bat egin behar zaio. 2013ko Jaurlaritzaren IBBk onartutako hondakin gehienak Ingurumen Sailaren baimen berezia eskatzen zutenak ziren, baina zehaztutako prozedurak bidea zabalik uzten zuen arriskutsuak izan zitezkeen hondakin asko zabortegian pilatzeko: batetik, enpresaren esku geratzen zelako arriskuaren karakterizazio hau egitea. Eta bestetik, Verterrek Ingurumen Sailera hondakin hauen berri bidali ostean, zegokion karakterizazioarekin batera, hamar egunen buruan Ingurumen Sailaren erantzunik jasotzen ez bazuen, baimendutzat ematen zelako hondakin hori.\n2013ko Ingurumen Baimen Bateratuak baimena ematen du amiantoarentzako (2007ko IBBk ez zuen ematen). Ikus daiteke Hondakinen Europako Zerrendan (gazteleraz LER) 17 06 05 zenbakia dagokiola.\n2018ko isurketen Jaurlaritzako datuak: hor egon behar ez zuten 64.500 tona horiek\nErkatu dezagun Jaurlaritzaren 2013ko IBBk baimendutako hondakin moten zerrenda, 2018an Zaldibarko zabortegian isuri ziren hondakinen datuekin. Datu hauek ofizialak direla, Eusko Jaurlaritzak informazio publikoaren zerbitzuaren bidez igorritakoak. Ofizialak bai, ez, ordea, errealak: Zaldibarko zabor-jauziaz geroztik bertan deskargatu izan duten garraiolariek hainbat hedabidetan emandako testigantzak ikusita (Berriak otsailaren 16an argitaratutako hau adibidez), herritarrak ez du modurik jakiteko zehazki zer eta zein kopurutan isuri zen zabortegi honetan. Baina datu ofizial hauen bidez ikus daiteke ea eman zitzaien baimena bete zuten.\nJaurlaritzak igorritako datuen arabera, 2018an guztira 334.875.595 kilo isuri ziren: biribilduz, ia 335.000 tona. Iñaki Arriola Ingurumen Sailburuak, ordea, urte horretan "500.000 tona isuri zirela" esan zuen otsailaren 18an, EH Bilduk eskatuta Diputazio Iraunkorrean egin behar izan zuen agerraldian. Dokumentu ofizialean dagoena edo Arriolak esan zuena, zein da 2018an Zaldibarren isuritako hondakin kopuruen datu zuzena? (Hemen dago otsailaren 18ko Diputazio Iraunkorreko bideo osoa ikusgai. Arriolaren azalpenak 1:16:00 aldera hasten dira, gazteleraz).\nHorrez gain, larria da ikustea Jaurlaritzako datuen arabera, isuritako 335.000 tona hondakin hauetatik 154.000 tonatik gora Zaldibarko zabortegian bertan berreskuratu beharrekoak zirela. Egin al zitzaien zegokien sailkatze eta bereizketa prozesua, edo dena zabortegiko zulora isuri ote zuten?\n2018an isuritako 64.596 tona ez ziren zabortegi horretan egon behar: horietatik 38.000 tona, gainera, arriskutsuak izan zitezkeen. 935 tona hiri hondakin isuri zituzten urte hartan, baimenik gabe\nAre larriagoa da beste hau: Jaurlaritzaren datuen araber, isuritako 64.596 tona ez ziren zabortegi horretan egon behar. Horietatik 23.300 tona inguru EAEko beste azpiegituraren batean berreskuratu zitezkeelako; eta horietatik beste 38.000 tona, hondakin baimenduetakoen zerrendan ez agertzeaz gain, arriskutsuak izan zitezkeelako, hau da, ispilu sarrerakoak dira, karakterizazio berezia behar da arriskutsuak diren edo ez ebazteko. Arriskutsuak izan daitezkeen hauen artean gehienak hormigoia, teila, adreilu eta zeramiken nahasketa ziren.\nJaurlaritzaren datuen arabera, 2.600 tona amiantodun eraikuntza material isuri zituzten. Eta kopuru "txikia" izanagatik ere (935 tona), datu ofizial hauetan ageri da hiri hondakinak ere isuri zituztela urte horretan, zabortegiak horretarako baimenik ez zuen arren.\nBalorizatu behar zituzten hondakinekin tranpa\nMetalak eta konposatu metalikoak zabortegian bertan balorizatzeko, aparteko eremu lau batean egin behar zen hondakin horien balorizazioa, horretara bideratutako 1.500 metro koadrotan. Arriskutsuak ez ziren hondakinak soilik kudeatu zitzakeen: zehaztutako 26 hondakin mota, guztira. Baldintza hauek ezarri zizkion 2013ko IBBk Verter Recyclingi.\n2018an zabortegian isuritako 335.000 tona hondakinen ia erdia, 154.000 tona inguru ziren bertan balorizatu beharrekoak\nBalorizazio prozesuan urrats hauek denak eman behar zituen: pisatu, deskargatu, zabaldu, imanaz bereizi hondakinak, balorizatutako zatiak edukiontzietan jaso. Hauek metalak birziklatzeko baimendutako beste kudeatzaile batzuen eskuetara eraman behar zituen Verterrek, adibidez, txatarreroei salduz. Eta balorizatu ezin zen zatia berriz (errefusa), Zaldibarko zabortegira bertara bota zezakeen. IBBren arabera, Verterrek erregistro batean zehaztuta eraman behar zuen zein enpresari hartu zizkion hondakin metaldunak, eta horietatik zenbat metal balorizatu ahal izan zuen, zein motatakoa zehazki, eta zeinen eskutan utzi zuen. Erregistro honen kopia sei hilean behin bidali behar zuen Iñaki Arriolaren Ingurumen Sailera. Ikusi berri dugunez, 2018an zabortegian isuritako 335.000 tonatik ia erdia, 154.000 tona inguru, ziren bertan balorizatu beharrekoak.\nEl Diario Vasco egunkariak otsailaren 19an argitaratutakoaren arabera, ordea, ez dirudi tona horiek guztiak txukun berreskuratuko zituztenik. Zabortegiko langileek ertzaintzari aitortu diote birziklapenean tranpa egiten zutela, Jaurlaritzak aurrez abisatzen zienez ikuskaritza noiz joango zen: Ingurumen Sailaren ikuskaritzak Verterren zabortegia bisitatu baino lehenago txatarra erosten zuten, balorizatzen zutenaren itxura egiteko. Urtean zehar iristen ziren metaldun hondakinak sailkatu gabe gainerako hondakinekin batera botatzen zituzten zulora.\nOrganikorik den artean, su arriskua egongo da\n"Karga organikorik gabea" izendatutako zabortegia izanagatik, paper eta kartoi hondakin mota batzuk baimendu zitzaizkion. Organikoak su hartzeko arriskua dakar, metanoa sortzen baitu\nZaldibarko zabortegiak su hartzeko metanoa behar izan du, eta metanoa hondakin organikoetatik dator. Baina nola da hau posible, zabortegi hau "karga organikorik gabea" izendatu badu Jaurlaritzak? Badirelako hondakin mota batzuk IBBk onartu dituenak eta materia organikoa dutenak: papera, paper pasta eta kartoia egitean edo eraldatzean sortutako hondakin mota batzuk, hain justu. 2007ko IBBk era horretako bi hondakin mota onartzen zituen, eta 2013ko IBBk lau hondakin mota, hauek guztiak Ingurumen Sailari jakinarazi eta berak baimen berezia eman beharrekoak. 2018ko datuen arabera, 83.000 tona dira urte horretan paper loihetan eta paper pastetan isuritakoak. Zabortegia ireki zutenetik bota izandako materia organiko guztiak du sua pizteko arriskua, horregatik da garrantzitsua hondakin organikoak besteenganik bereizi eta konpostatzea. Zabortegietan hondakin organikoak ez du oxigenorik arnasten, eta prozesu anaerobikoaren bidez metanoa sortzen du. Hau oso da arriskutsua, metano poltsek eztanda egin baitezakete.\n2013ko IBBk dio Verterrek hondakin organikoak hartzen baditu, gasak biltzeko tximiniak jarri beharko dituela eta jasotako metanoa ahal bada aprobetxamendu planta batera bideratuko dela, eta ezin bada, antortxan erre beharko duela. Izan ere, erre gabe isuritako metanoak berotegi efektua eragiten du. Zabortegiak tximiniak osorik zituen garaian ere metano guztia bildu eta kanporatzeko arazoak baldin bazituen zabortegiak (hori adierazi dute ikuskaritza aktek), erori ostean eta egitura guztia desegin denean, orain ezinezko da materia organikoak sortzen duen metanoa egoki bildu eta kanporatzea. Epe ertain-luzerako beraz, sute arriskua nabarmena da Eitzaga auzoko zabortegian.\nAzken ikuskaritzak detektatu zituen hutsegiteak, baina zigortu ez\nEusko Jaurlaritzak 2018ko isuriei buruz zituen datu hauek ez ote dira oso argiak ondorioztatzeko Zaldibarko zabortegia ez zela hondakinak ongi sailkatzen eta kudeatzen ari?\nHorrez gain, 2019ko ekainaren 10ean eta uztailaren 10ean ikuskaritza bisita programatuak egin zizkion Ingurumen Sailak Verterren Zaldibarko zabortegiari. Hitzordua jarrita egin zen bisita hura beraz, ez sorpresan harrapatuta. Hala ere, ikuskariaren aktan 23 okerdura aipatzen dira, baina horietako bat ere ez zuten "larritzat" kalifikatu. Okerdura horien artean aipatzen dira artikulu honetan zehar azaldu ditugun arau-hausteetako gehienak: adibidez, "Ez ditu zabortegian sortutako gasak jasotzen eta/edo tratatzen"; "Hondakin batzuk eliminatu izana, justifikatu gabe balorizatzeko modurik ez zegoela"; "Ez du karakterizaziorik egiten ispilu-sarrera duten hondakinen arriskuari buruz" (arau-hauste hau da bakarra, ikuskaritzak larritasun "ertain" modura kalifikatu zuena); "Balorizatu daitezkeen hondakin hauek sailkatzeko baldintzak ez ditu betetzen: papera, kartoia, egurra, plastikoak, ontziak"; edo "IBBn agertzen ez diren hondakin arriskutsuak edukitzea". Arriolak zabor-jauziari buruzko azalpenak eman behar izan zituenean Diputazio Iraunkorrean, adierazi zuen juxtu ezbeharra gertatu zenean ari zirela espediente zigortzaile bat abiarazteko txostena prestatzen. Askok ez dio sinetsi.\nVerterri zigor bakarra jarri dio orain arte Jaurlaritzak: 2012 urtean, 33.000 eurokoa. EAEko zabortegiei jarri izan zaien zigorrik arinenetako bat da. Bitartean, 8,57 milioi euroko irabazi garbiak lortu ditu\n2011n martxan jarri zutenetik, Verterren zabortegiak zigor bakarra jaso du. "Larri" gisa kalifikatu zuten eta 2012an izan zen. PCBz (bifenilo polikloratuak) kutsatutako lurrak bolada batean bertan gorde zituzten, nahiz eta 2007ko IBBk ez horretarako baimenik eman. 33.000 euroko zigorra ezarri zion Jaurlaritzak, eta berreskurapeneko neurriak hartzera behartu zuten.\nVerter ez da zabortegirik zigortuena EAEn. 2008tik 13 zigor ezarri dizkie Ingurumen Sailak zabortegiei, denak "larri" kalifikatuak. Hamahiru zigor horietan, guztira 707.001 euroko kopurua ordaindu dute: zigor arinena 27.000 eurokoa izan da eta larriena 120.000 eurokoa. Verterrek jasotako zigor ekonomiko bakarra arinenetakoa da, beraz. Bitartean, Berria egunkariak argitaratutako informazioaren arabera, 2017 arte Verterrek 8,57 milioi euroko irabazi garbiak lortu zituen.\nJaurlaritzak datu hauek guztiak baldin bazituen (ikus jarraian "Jaurlaritzak bazekien..." atala), eta ikuskaritzak berresten bazizkon esku artean zituen informazioak, duda geratzen zaio irakurleari kontrol falta den Zaldibarko zabortegian administrazio publikoak izan duena, edo ez ote den gehiago, ezaguera zuen errealitatearen aurrean bestaldera begiratzea, Jaurlaritzak egin duena.\nIñaki Arriola Jaurlaritzako Ingurumen sailburuak datu hauek eman zituen Diputazio Iraunkorrean: Zaldibarko zabortegian guztira 2,8 milioi tona zabor isuri zirela eta horiek 1,7 milioi metro kubikoko eremua estali zutela.\nBetetzeko erritmoa biderkatu egin zuen enpresak: 2012an 185.000 tona isuri zituen, 2017an 380.000 tona inguru eta 2018an eta 2019an 500.000 tonatik gora.\n2013ko Ingurumen Baimen Bateratuaren arabera, zabortegiak 2,7 milioi metro kubiko betetzeko eta 35 urtez ustiatzeko baimena zuen. Baina Verterrek eramandako erritmoaren ondorioz, 2022rako erabat beteko zela esan zuen Arriolak.\nVerter enpresak urtero bidali behar dio Ingurumen sailburuordeari "Ingurumena Zaintzeko Programa" eta bertan adierazi urte horretan isuritako hondakinen datuak eta hurrengo urteko aurreikuspenak\nJaurlaritzako arduradunek ezin esango dute, ordea, kudeaketa modu honek ustekabean harrapatu dituenik. Izan ere, IBBren arabera, urtero "Ingurumena Zaintzeko Programa" bidali behar dio Verter enpresak Ingurumen sailburuordeari. Txosten horretan, azken urteko hainbat datu bildu behar ditu enpresak, esaterako datu meteorologikoei buruzkoak, isuritako urenak, atmosferara isuritako emisioenak... eta baita beste hauek ere, zabortegiaren betetze mailari buruzkoak: "Plano topografiko eguneratua egin beharko da, zabortegiaren mugak, zigilatutako zabortegiaren eremua eta azken urteko hondakinak bildu diren zabortegi-eremua zehaztuz". Aurrerago dio hurrengo urteko aurreikuspenak ere jaso behar dituela txostenak: "Hurrengo urtean hondakinek hartuko dituzten eremuen aurreikuspena jasoko da, gutxi gorabeherako kotak adieraziz".\nVerterrek Ingurumena Zaintzeko Programa urtero datu guztiekin bidali badu, Jaurlaritza zabortegiaren martxaren jakinaren gainean zegoen.\nHondakin mota gehienak (126) zabortegian hartu aurretik jakinarazi behar zion enpresak Jaurlaritzari. Horien berri bazuen, beraz\nGauza bera isuritako hondakin motekin ere: 2013ko IBBk eskatzen zuen bezala, zabortegiak bidali al zion Jaurlaritzari balorizatu beharreko metaldun hondakinen erregistroa sei hilero? eta Ingurumen Sailaren baimen berezia behar zuten 126 hondakin mota horien kasuan, jaso al zuen jakinarazpena Jaurlaritzak, zabortegiak hondakin hauetako bakoitza onartu aurretik? Zabortegiak IBBk eskatutako informazio hau guztia helarazi bazion Jaurlaritzari, ez ote zuen honek nahikoa zantzurik igartzeko Zaldibarko zabortegiak ez zituela hondakinak egoki sailkatzen?\nKanal hauetan artxibatua: Zaldibarko zabortegiaren krisia | Eusko Jaurlaritza


Zumaia, Geoparkea eta flysch: bisita gidatuak euskaraz | Prest TO COME\nZumaiako flysch-a, Lurraren Historia irakurtzeko leku hoberena\nZiur Zumaiako flysch-ari buruz hitzegiten entzun duzula. Nork ez, ezta? Batez ere ‘Game of Thrones’ telesailak Itzurungo hondartza kapitulu batzuk grabatzeko aukeratu zuenetik, denon ahotan dira Zumaiako labarrak. Hala ere, flysch-a askoz lehenagotik da mundu mailan ezaguna; ondare geologiko aparta izanik, geologo eta zientzialari asko erakarri ditu gurera azken urteotan.\nZumaiako flysch labar famatuak, Euskal Kostaldeko UNESCO Geoparkean\nEuskal Kostaldeko Geoparkea: bisita gidatuak\nHiru udalerrik, Zumaiak, Mutrikuk eta Debak, osatzen dute Euskal Kostaldeko Geoparkea, 2015ean UNESCO zigilua eskuratu zuen lurraldea. Ondare geologikoaz gain lurreko kultura eta milaka urteko herriaren ohiturak ezagutzeko aukera ematen digu Geoparkeak.\nZentzu horretan, azpimarratu beharra dago Zumaia flysch-a baino askoz gehiago dela, eta horixe bera erakutsi nahi dizugu guk euskaraz egingo dugun bisita gidatu honetan. Hortaz, Geoparkeko bisita gidatua itsasontziz egin baino lehen, bueltatxo bat emango dugu Zumaiako kaleetan zehar, herria eta bere ohiturak hobeto ezagutzeko, euskal kultura eta euskara gertutik bizitzeko. Zatoz gurekin Zumaiara!\nOrdua: 10:00 -16:00\nElkargunea: Ardantza tren geltokia (Google Mapsen ikusi)\nZumaiko kaletik pasiaran Geoparkeko Flyschera joan\nBisita “Flysch begirada batean”


Saint-Jean-de-Paracol - Wikipedia, entziklopedia askea.\nArtikulu hau Limós aldeko Audeko herriari buruzkoa da; beste esanahietarako, ikus «Sant Joan (argipena)».\n42°56′09″N 2°06′50″E / 42.9358°N 2.1139°E / 42.9358; 2.113942°56′09″N 2°06′50″E / 42.9358°N 2.1139°E / 42.9358; 2.1139\nFestes-et-Saint-André, Puivert, Rouvenac eta Val-du-Faby (en)\n61 (%48) 63 (%49.6)\nSaint-Jean-de-Paracol (okzitanieraz Sant Joan de Paracòl, frantsesez eta ofizialki: Saint-Jean-de-Paracol) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 115 biztanle zituen.\n2007an Saint-Jean-de-Paracol udalerrian erroldatutako biztanleak 109 ziren. Familiak 52 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 84 etxebizitza zeuden, 50 familiaren etxebizitza nagusia ziren, 26 bigarren erresidentzia ziren eta 8 hutsik zeuden. 77 etxeak ziren eta 5 apartamentuak ziren. 50 etxebizitza nagusietatik 38 bere jabearen bizilekua ziren, 7 alokairuan okupaturik zeuden eta 5 doan lagata zeuden; 1ek gela bat zuen, 8 etxek bi zituzten, 9 etxek hiru zituzten, 11 etxek lau zituzten eta 21 etxek bost zituzten. 23 etxek euren parking plaza propioa zuten azpian. 31 etxetan ibilgailu bat zegoen eta 10 etxetan bat baino gehiago zituzten.\nSaint-Jean-de-Paracol udalerriko biztanleria-piramidea 2009an .\n2007an lan egiteko adina zuten pertsonak 70 ziren, horien artean 47 aktiboak ziren eta 23 inaktiboak ziren. 47 pertsona aktiboetatik 38 lanean zeuden (22 gizon eta 16 emakume) eta 9 langabezian zeuden (6 gizon eta 3 emakume). 23 pertsona inaktiboetatik 7 erretiraturik zeuden, 2 ikasten zeuden eta 14 "bestelako inaktibo" gisa sailkaturik zeuden.\n2007an zeuden 10 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 informazio eta komunikazio enpresa zen eta 4 zerbitzu enpresak ziren.\n2000. urtean Saint-Jean-de-Paracol udalerrian 6 nekazaritza-ustiategi zeuden, 144 hektarea erabiltzen.\nRouvenac (2,5 km)\nNébias (4,3 km)\nFestes-et-Saint-André (4,8 km)\nPuivert (5,8 km)\nBrenac (5,8 km)\nBourigeole (6,1 km)\nFa (6,3 km)\nLa Serpent (6,6 km)\nBouriège (6,9 km)\nVillefort (7,1 km)\nSaint-Couat-du-Razès (7,2 km)\nCampagne-sur-Aude (7,6 km)\nBNF: 15246882v (data)\nOrriaren azken aldaketa: 3 urtarrila 2022, 08:57.


Azkoittixen bai euskarari! (Merkataritzan euskararen erabilera handitzeko programa\nAzkoitiko merkataritzan euskararen presentzia eta erabilera bultzatzeko Azkoittixen Bai Euskarari! egitasmoa dugu martxan 2006tik.\nProgramaren muina Bai Euskarari ziurtagiria da. Are gehiago, ziurtagiri horren goreneko maila lortzea: Zerbitzua eta lana euskaraz.\nEgun herriko 52 establezimenduk du aipatutako ziurtagiria eta udalaren helburua eta nahia da kopuru hori handitzea. Horretarako aurten ere Bai Euskarari ziurtagiriaren sustapena egitea aurreikusita du udazkenean Ziurtagiriaren Elkartearekin elkarlanean. Baita ziurtagiridunei jarraipena egitea ere, saltoki horiei laguntzak eta baliabideak eskainiz, aurtengorako aukeratu dituzten helburuak bete ditzaten. Gainera, maila igoerak ahalbideratzeko alde batetik, gutxi falta zaienei arreta berezia eskainiko zaie eta bestetik, azken urteotan konpromisorik hartu ez dutenei maila hobetzeko banakako proposamenak egingo zaizkie.\nUdalaren xedea ez da merkatariek ziurtagiria atxikimenduz hartzea, normalizazio prozesuan urratsak ematea baino. Horregatik, udalak ziurtagiri horren jarraipena eta sustapena ez ezik, azken bizpahiru urteotan arlokako lanketak ere egin ditu. 2012rako osasun eta etxetresna elektrikoen arloak lantzea aurreikusi du.\nLehenik arlo horietako profesional eta nagusiei asmoen berri emanez gutuna bidaliko da. Ondoren datu bilketa egiteko hitzordua hartzeko telefonoa deia egingo da eta azkenik, datuak jasotzeko establezimenduak banaka bisitatuko dira. Datu horien irakurketa egin eta gero, beharrei erantzuteko baliabide erabilerrazak eskainiko dira edergintza ala okindegien kasuan egin den moduan aurreko urteotan.\n- Egun Azkoitian bai euskarari ziurtagiria duten establezimenduak.\n- Udalak merkatarientzat prestatutako gidaliburuak.


Zein handia den London!\nMikel Larreategi 2010/10/30 23:44\nPlone Konferentziaren ostean 2 egun eta erdi eman behar ditut Londonen. Ahaztuta nuen zein handia den\nEz dakit noiz izan zen, 1997an edo izango zen. Izeba-osaba eta lehengusu-lehengusinekin (horiek bai blogaren jarraitzale finak), Londonen izan nintzen. Orduan kamara digitalik ez eta paperean egindako argazkiekin album bat egin nuen. Album bat !! En fin. Orduandik beti izan dut gogoa Londonera itzultzeko. Asko gustatu zitzaidan hiria. Handia, jende asko, jende mota ezberdin asko, erraz galtzeko modukoa. Horregatik idatziko nuen ziur aski Loreak malko artean.\nGauza da aurtengo Plone Konferentzia Bristolen izan dela, eta bidaia eta astelehena jai dela aprobetxatuz, asteburua Londonen emango dut! Eskerrik asko CodeSyntax bidaia patrozinatzeagatik. Eramango dizkizuet bonboi goxo batzuk!!\nNoan harira. Ahaztuta nuen Londonen handitasuna. London Eye gailurretik begiratuta, bukatzen ez den gauza bat dela dirudi. Begiratzen duzun tokira begiratzen duzula etxeak eta parkeak ikusten dira. Eraikinak ere handiak dira, garaiak, itzalak. Jende kopurua ikaragarria. Arratsaldez Docklands Light Railway eta metroan ibili naiz eta bertan zebilen jende kopurua izugarria. Picadilly Circuseko Lillywhites denda gainezka zegoen, zer esanik ez Picadilly plaza bertako monumentua edo Regent Street.\nBertako Apple Storeari egin diot bisita. Aste honetan Applez inguratuta egon naiz. Ploneren komunitateko gehienek/ok Applek egindako ordenagailuak darabiltzagu. Ez dakit zergatik den, baina konferentzian egon diren ordenagailuen %90tik gora MacBookak ziren (bere kolore guztietan, arruntak, zuriak, Pro, Pro berriak, iPadak...). Iphone eta Android telefonoak ere bai, azken hauek inoiz baino gehiago gainera.\nOxford Street ere gainezka, jendea dendetatik sartu eta irten. Ehunka, milaka lagun ikusi dut. Kolore guztietakoak, fraka motzetan eta begiak bakarrik bistan zituzten emakumeak ere bai. Txakurrik ez. Ondoan txakurrik zeraman inor ere ez dut ikusi. Pare bat eskale izan ezik.\nEta metroan zer esan. Gogoan nuena, hori ez da aldatu. Jende pila, bakoitza bere rollora eta gizartearen ispillua. Hori bai, jende asko eta asko ikusi dut iPhonea atera eta metroan bertan lineen egoera kontsultatzen. Adi egon, asteburuetan Londonera baldin bazatoz metroan lanean dabiltza eta geltoki, ibilbide edo linea oso batzuk itxita aurkitu ditzakezu. Etorri aurretik bisitatu Transport for London webgunea eta informatu, edo deskargatu zure telefonorako aplikazioa.\nGaur ikusi eta egindakoa, ibilbideka banatu eta Tagzanian kargatu dut. Gomendiorik baduzu edo Londondik zerbait ekartzea nahi baduzu, utzi erantzun bat, astelehen arratsaldera arte egongo naiz hemen.


Ekonomia zirkularra mahatsen hondakinak pentsuen osagai bihurtzeko - Neiker\nHome Berriak Ekonomia zirkularra mahatsen hondakinak pentsuen osagai bihurtzeko\nNEWFEED nazioarteko proiektuan parte hartzen dugu, zeinak esnetarako behi eta ardien elikadurarako alternatiba jasangarriak garatu nahi dituen\nEuropar Batasuna munduko liderra da ardogintzan, urtean batez beste 167 milioi hektolitroko ekoitzita. Manufaktura etekin horrek, ordea, ingurumenean eta mahastizaintzako eta ardogintzako industriaren kostuetan eragin negatiboa izan dezaketen azpiproduktuak sortzea ere badakar.\nArdo ekoizpenaren kasuan, azpiproduktu ohikoenetako bat mahats mordoen txortenak edo zuztarrak dira, hau da, hasierako lehengaiaren %1,4 eta %7 artean. Hondakinen ehuneko horiek direla-eta, beharrezkoa da azpiproduktu hori ekonomia zirkularraren ikuspegitik berrerabiltzen lagunduko duten irtenbide berritzaileak eta iraunkorrak garatzea.\nNEWFEED nazioarteko ekimenaren helburua da upategietan sortutako mahats mordoen txortenak esnetarako behi eta ardientzako elikagai bihurtzea eta horren bideragarritasun tekniko-ekonomikoa kontrastatzea. NEIKERek ekimen horretan parte hartzen du, lau herrialdetako bazkide batzuekin batera, hala nola AZTI, Arabako Nekazaritza eta Abeltzaintzako Batasuna (UAGA), RIERA NADEU eta Animalientzako Elikagai Konposatuen Fabrikatzaileen Espainiako Konfederazioa (CESFAC).\n“Gaur egun, mahats mordoen txortenak konpostajearen bidez berrerabiltzen da, kasurik onenean. Hala ere, hondakin hori hausnarkarien pentsuen osagai gisa ere erabil liteke, polifenol ugari dituelako, eta horiek dosi egokietan erabiliz gero, animalia horien ekoizpen eraginkortasuna hobetu daitekeelako “, azaldu du Aser Garciak, NEIKEReko Animalien Ekoizpeneko Saileko ikertzaileak.\nHala ere, mahats mordoen txortenen formulazioak muga bat du elikagai gisa: ez da oso digerigarria. Beraz, horrelako azpiproduktuak hausnarkarien elikaduran proportzio handian erabili ahal izateko, mahats mordoen txortenak prozesatu egin behar dira nolabait, digerigarriagoak izan daitezen.\nZentzu horretan, NEWFEED proiektuaren esparruan, NEIKERek hidrolisi entzimatikoaren prozesua optimizatzeko lan egingo du. Prozesu hori entzima batek eragindako erreakzio kimiko katalizatu bat da, eta ura erabiltzen du molekula bat bi zatitan edo gehiagotan hausteko, mahats mordoen txortenak digerigarriago egiteko.\n“Proiektuan zehar, hausnarkarien dietan erabili beharreko maila optimoak ere ezarriko ditugu, eta mahats mordoen txortenek hainbat parametrotan duten eragina ebaluatuko dugu, hala nola ekoizpen etekinean, esnearen kalitatean eta jatorri enterikoko metano emisioetan”, gaineratu du NEIKEReko Animalia Ekoizpeneko adituak.\nNEWFEED PRIMA programaren parte da, eta Europar Batasunaren Horizonte 2020 programaren laguntza eta finantzaketa du. Haren helburua da nekazaritzako, abeltzaintzako eta elikagaigintzako sistema jasangarria eta eraginkorra garatzen laguntzea, NBEren Garapen Jasangarriko Helburuak lortzen laguntzeko. Ekimena uztailaren 1ean jarri zen martxan, eta 48 hilabeteko iraupena izango du.\nGainera, proposatutako irtenbideak bat datoz ekonomia zirkularreko eskemetan oinarritutako nazioko eta eskualdeko estrategia eta politikekin, eta alderdi interesdun nagusiekin lankidetzan gauzatuko dira, betiere eragile anitzeko ikuspegi batetik.


2021-01-29 - Bidasoko Hitza : Bidasoko Hitza\nEH Bildu: «HAPO berria egin behar dugu eta garesti aterako zaigu»\nHAPOaren aurkako laugarren epaiari kasazio errekurtsoa jartzea, beste behin, ez du begi onez ikusi koalizio abertzaleak. Egoeraren gaineko balorazioa egin du udal taldeak.\nHAPOaren aurkako laugarren epaiari kasazio errekurtsoa jarriko dio berriro udalakHAPOaren aurkako laugarren epaia kaleratu du EAEko Auzitegi Nagusiak\nAdinekoen isolamendua prebenitzeko programa funtzionamenduan dago jada\n"Adinekoei zuzendutako jarduera eta zerbitzuak aditzera ematea du helburu programak" azaldu du David Nuño Gizarte Ongizateko zinegotziak.\nAstelehenean hasiko da laugarren A Tempo jaialdia\nOtsailaren 1etik 5era bitartean garatuko du Musika eta Dantza Eskolak egitasmoa, nahiz eta aurtengoan, «barrura begira» izan beharko duen.\n«Irungo etorkizunerako bermeak nahi ditugu»\nUdal gobernu berriak aurkeztutako eta datorren astean Udalbatzan eztabaidatuko duten Gobernu Programaz aritu dira jeltzaleak. «Helburu zehatzik gabekoa» dela salatu dute.\nHAPOaren aurkako laugarren epaiari kasazio errekurtsoa jarriko dio berriro udalak\nGaia jorratzeko ezohiko osoko bilkura egin zuen atzo Hondarribiko Udalak; soilik EAJk egin du helegitea aurkeztearen alde.\nHAPOaren aurkako laugarren epaia kaleratu du EAEko Auzitegi Nagusiak\n[Bideoa] Bilaketa lanei ekin diete berriro larrialdi zerbitzuek\nAtzo desagertutako arrantzalearen bila hasi da gaur goizean berriz ere Ertzaintzaren erreskate zerbitzua. Biosnar lurmuturraren inguruan ari direla haren bila zabaldu dute.\nJaizkibelgo arroketara eroritako arrantzale baten bila ari dira\nJanaria etxera eramateko edo jasotzeko eskaintzen duten establezimenduen zerrenda berraktibatu du udalak\nHelburua taberna eta jatetxe horiei ikusgarritasun handiagoa ematea dela adierazi du udalak\nIrungo langabe gehienak 45 urtetik gorakoak dira\nSexuari dagokionez, emakumeen artean langabezia tasa %15,2koa da, eta gizonena %10,7koa. Iazko otsailean baino langabe gehiago daude hirian.\nSortu: «Euskal Herrian txertoak behar ditugu, doakoak, publikoak eta unibertsalak»\nEuskal Herrian ere txertoaren kudeaketa polemikoa izaten ari dela diote, «Madril eta Parisen irizpideen eta banaketaren menpe gaudelako euskal herritarrok». Osasun sistemaren planifikazio eta inbertsio falta salatu dute.\nHondarribiko COVID-19aren tasa 500era iritsi da\nAstelehenean tasak 500dik gorakoa izaten jarraitzen badu, Jaurlaritzak herriko ostalaritza ixtea erabaki dezake. Irungo tasa 677koa da.\nHondarribiko langabe gehienak emakumeak eta 45 urtetik gorakoak dira\nHerriko langabezia tasa orokorra %7,8koa da, pandemia hasi aurretik %7,5ekoa zen bitartean. Herriko 348 emakume eta 282 gizon daude lanik gabe.


Vayres-sur-Essonne - Wikipedia, entziklopedia askea.\nJocelyne BOITON (2014-2020)\n48° 25′ 58″ N, 2° 21′ 32″ E / 48.4328°N,2.3589°E / 48.4328; 2.3589Koordenatuak: 48° 25′ 58″ N, 2° 21′ 32″ E / 48.4328°N,2.3589°E / 48.4328; 2.3589\nGuigneville-sur-Essonne, Boutigny-sur-Essonne, Bouville, Courdimanche-sur-Essonne, D'Huison-Longueville eta Valpuiseaux\nVayres-sur-Essonne Frantziako udalerria da, Essonne departamenduan dagoena, Île-de-France eskualdean. 2013an biztanle zituen.\n2007an Vayres-sur-Essonne udalerrian erroldatutako biztanleak 900 ziren. Familiak 312 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 120 seme-alabarik gabeko familiak ziren, 140 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 336 etxebizitza zeuden, 314 familiaren etxebizitza nagusia ziren, 20 bigarren erresidentzia ziren eta 2 hutsik zeuden. 323 etxeak ziren eta 13 apartamentuak ziren. 314 etxebizitza nagusietatik 285 bere jabearen bizilekua ziren, 23 alokairuan okupaturik zeuden eta 6 doan lagata zeuden; 2 etxek gela bat zuten, 7 etxek bi zituzten, 44 etxek hiru zituzten, 74 etxek lau zituzten eta 187 etxek bost zituzten. 254 etxek euren parking plaza propioa zuten azpian. 123 etxetan ibilgailu bat zegoen eta 178 etxetan bat baino gehiago zituzten.\nVayres-sur-Essonne udalerriko biztanleria-piramidea 2009an .\n2007an lan egiteko adina zuten pertsonak 626 ziren, horien artean 473 aktiboak ziren eta 153 inaktiboak ziren. 473 pertsona aktiboetatik 444 lanean zeuden (234 gizon eta 210 emakume) eta 29 langabezian zeuden (18 gizon eta 11 emakume). 153 pertsona inaktiboetatik 44 erretiraturik zeuden, 76 ikasten zeuden eta 33 "bestelako inaktibo" gisa sailkaturik zeuden.\n2009an Vayres-sur-Essonne udalerrian 310 unitate fiskal zeuden, 851,5 pertsonek osaturik. Pertsona bakoitzeko diru-sarrera fiskalaren mediana urteko 24.016 euro zen. \n2007an zeuden 18 komertzioetatik, 1 erauzte enpresa zen, 4 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 6 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 igeltseroa zen, 1 argiketaria, 1 jatetxe eta 1 apaindegia.\n2000. urtean Vayres-sur-Essonne udalerrian 5 nekazaritza-ustiategi zeuden.\nBNF: 152802263 (data)\nOrriaren azken aldaketa: 26 abendua 2019, 18:01.


Haize-Orratz gaztelekuko udako egitaraua, "arrakastatsua" - Zarautz - Zarauzkohitza.eus\nHaize-Orratz gaztelekuko udako egitaraua, "arrakastatsua"\nZarauzko Hitza 2017-08-25 15:10\nIzandako erantzuna "ona" izan denez, hurrengo urtera begira bide beretik jarraituko dute.\nHaize-Orratz gaztelekuko hezitzaileek egitarau betea antolatu dute udako, maiatzean 203 nerabek erantzundako galdeketan oinarrituta. Udagazte17 izeneko egitarauaren barruko askotariko ekitaldiak "arrakastatsuak" izan direla diote–bideoan ikus daiteke laburpen bat–. Bereziki, herriko disko jartzaile nerabeek proposatutako Karramarro Fest jaiak izandako "harrera beroa" nabarmendu dute.\n"Gaztelekuko hezitzaile taldeen laguntzarekin aurrera eraman genuen Karramarro Fest Desertu Txikian. Jende ugari elkartu zen eta festa ederra izan zen. Erantzuna oso ona izan zen; 250 nerabetik gora gerturatu zen jai honekin gozatzera", azaldu du Gazteria zinegotzi Jonan Urdangarin Urrutiak.\nHori dela eta, nerabeek herriko jaietan halako ekintza gehiago antolatzeko eskatu udalari. "Dinamika berarekin jarraitzeko asmoa dugu, nerabeek ere jaietan gozatu eta eroso egoteko euren txokoa izan dezaten", azaldu du Gazteria zinegotziak. Hala, hurrengo urterako bide horretan jarraitzeko asmoa azaldu dute.\nEra berean, ekintza gustukoenak egun pasak izan direla jakinarazi dute; 81 nerabek hartu dute parte horietan. Zinegotziak eta hezitzaileek eskerrak eman dizkiete familiei "eurengan konfiantza jartzeagatik" eta nerabeak zoriondu dituzte izandako "jarrera onagatik".\nUdako eskaintza zabala, Haize-Orratz gaztelekuaren eskutik\nZarauzko Hitza 2017 eka 05 Zarautz\nHaize-Orratz gaztelekuko hezitzaileek #Udagazte17HO udako egitaraua aurkeztu berri dute. Hori prestatzeko, maiatzean zehar gazteen proposamenak jas...\nKarramarro Fest antolatu dute larunbaterako\nZarauzko Hitza 2017 uzt 17 Zarautz\nUdalaren eta Haize-Orratz gaztelekuaren laguntzarekin, Zarauzko disko jartzaile gazteek festa berezia antolatu dute, "udako jai giroari ekarpen fre...


Igande honetan hasiko da Gipuzkoako Batel Liga - Orio - Karkara.eus\nArtxiboko irudian, iazko ligako garaileetako batzuk.\nIgande honetan hasiko da Gipuzkoako Batel Liga, Urumea ibaian. Orduak astero-astero zehaztuko dituzte, baina egutegia prest du Gipuzkoako Arraun Federazioak. Guztira 96 ontzik parte hartuko dute aurtengo ligan, emakumezkoen 47 ontzik eta gizonezkoen 49 ontzik.\nOrio AE-k, aurten ere, batel asko osatu ditu, hamasei guztira: hiruna ontzi infantil nesketan eta mutiletan, bi ontzi promesa nesketan eta lau mutiletan, ontzi bat jubenil nesketan eta bi mutiletan, eta ontzi bat gizonezko absolutuetan.


Elkarrizketa: Kazakhstango Atzerri ministro Erlan Idrissov - EBko kazetaria\nErlan Abilfayizuly Idrissov (Irudian) Kazakhstango Errepublikako Atzerri Ministroa da. Aurretik, Atzerri ministro izan zen Kazakhstango gobernuan 1999-2002. 2002 ekainean, Erresuma Batuko Kazajesa enbaxadore bihurtu zen. Londresen zerbitzatu ondoren, Idrissovek 2007 uztailean Estatu Batuetako enbaxadore papera bereganatu zuen. 2012 irailean, Idrissov Kazakhstango Atzerri ministro izendatu zuten.\n21 azaroan, Idrissov Atzerri ministroak aldebiko elkarrizketak izan zituen EBko Lehendakaritzako titularrarekin, Lituaniako Atzerri Gaietarako Ministroarekin, Linus Linkevičius eta Garapen Komisario Andris Piebalgsekin.\nBi aldeek eztabaidatu zuten Erdialdeko Asiarako EBren sustapen programa, lankidetza politiko eta ekonomikoaren hainbat alderdi, Kazakhstan aire konpainiek Europako aire espaziora duten sarbidea eta Kazakhstanen bisatu erregimeneko herritarrak errazten dituzten gaiak.\nEU Reporter Idrissovekin harrapatu zuen elkarrizketa labur baterako ordutegi lanpetuan.\nEU Reporter: Idrissov Atzerri ministroa, Europako Batzordearen presidentea Barroso EB-Kazakhstan harremanak «loratzen» ari direla uste du. Ados egongo al zinateke?\nErlan Idrissov: Bai, zalantzarik gabe - Gaur egun oso harreman osasuntsua gozatzen ari garela sentitzen dut. Oso garrantzitsua da, oso itxaropentsua, eta guk estimatzen dugu. Asko egin daiteke aurrera egiten ari naizen aurrerapenari laguntzeko, Kazakhstango herritarren EBrako sarbidea handitzeko bi ikuspegietatik eta gure bisatuen erregimeneko hobekuntzetatik. EBk dagoeneko paper garrantzitsua betetzen du Kazakhstanen garapenean hainbat arlotan. Eginkizun hori jarraitzen eta zabaltzen ikusi nahi dugu.\nKazakhstanen giza eskubideen ikuspegitik?\nOso "abian dagoen lana" da hau. Oraindik demokrazia borrokan ari gara, eta ehunka GKE ditugu barnean eta nazioartean lan egiten dugun arlo oso garrantzitsu honetan. 2014 osteko epean, erreproduzitu daitezkeen eszenatoki baikorrak eta ezkorrak daude, baina ikuspegi baikorraren alde gaude oso, eta asko egin daiteke eszenatoki horri laguntzeko.\nZure herrialdea Afganistanekin harremanak izan al du beraz eszenatoki horretan?\nGaur egun, Afganistanekin aldebiko harreman sendoa dugu. Herrialdearekiko zubiak eraikitzeko prest gaude eta Istanbulgo prozesuaren zati handi bat gara.\nEnergiaren merkataritzari dagokionez, "energia-lankidetzarako arrazoi estrategikoa argia eta konbentzigarria" dela esan duzu. Hori gehiago azaldu dezakezu?\nGure herrialdea Txina zuzenean petrolioaren bidez hornitu dezakeen Errusiatik aparte dago, baina egungo petrolio fluxuak Txinara Errusiaren menpe daude, eta garrantzitsuagoa dena, Asia Erdialdetik Europara potentzialki isuri litekeen gas kopurua ez da nahikoa. Europak Errusiarekin duen harreman energetikoaren paradigma aldatzeko. Errusiarekin konpromiso zabalagoa bilatzen dugu eta gure azpiegitura propioak hobetzeko - Errusia oso partaide historiko, politiko eta ekonomiko garrantzitsua da, Ukraina bezala, eta biek harreman egonkorrak eskain ditzakete gure energia hornidura eta esportazioak hobetzeko.\nKazakhstanen energia esportazioei dagokienez, gure jarrera oso argia eta gardena da eta Ipar, Ekialde, Mendebalde eta Hegoaldeko hornitzaile fidagarria izan nahi dugu.\nEta arma nuklearrak, eta Iranek uranioa hornitzeko zuen eginkizuna?\nKazakhstanek ondo baino hobeto ulertzen du nolako kaltegarriak izan diren arma nuklearrak historikoki - gu gara uranioaren ekoizle eta esportatzaile handiena, baina gure herrialdeak gogoz eta zalantzarik gabe desegin zuen Hotzaren amaieran gure lurraldean utzi zituzten 1,400 ICBM inguru. Gerra, eta erabateko armagabetze nuklearraren euskarri sendoak gara, Energiaren Ekonomiarako Nazioarteko Elkarteak (IAEE) eta Energia Atomikoaren Kontseiluak (AEC) bete betean. Irani dagokionez, elkarrizketa eraikitzailea mantentzea dela uste dut.\nIdrissov Atzerri ministroak, eskerrik asko\nGai erlazionatuak:Erlan Abilfayizuly Idrissovezaugarriatzerri ministroafull-imageKazakhstan aire konpainiakLinus LinkevičiusKazakhstango Errepublika


'EZ DOK ERO' - Kulturklik\nBermeo 2020(e)ko Abenduak 11\nBitarte honetan, Mikelek antzerki asko ikusi eta irakurtzen jarraitu du, gehiegi, hainbeste non azkenean burua galdu baitu. Gau batean, delirio betean, antzerkiaren klasikoak (Shakespeare, Moliére, Dario Fo...) agertu zaizkio ametsetan eta, "zu zara Euskal Herriko teatrero klasikoa, Euskal antzerkiak behar zaitu" oihukatu diote Mikeli.\nEsan eta egin, Mikelek Euskal Herrian zehar "antzerkilari andante" moduan ibiltzeko erabakia hartu du. Patxok Mikelekin batera joateko erabakia hartu du, derrigortuta. Mikel, bere erotasunean, balizko pertsonaia askorekin lehiatuko da agertokian: Donostiako Haizearen Orrazia, Arantzazuko Apostoluak; Lekeitioko Antzarra; Iturengo Zanpantzarra; Bilboko Puppy... Bikoteak abentura harrigarriak biziko ditu, aurkari askoren kontra lehiatuko dira eszenan, benetakoak nola irudizkoak.\nAktoreak: Patxo Telleria, Mikel Martinez.\nData 2020(e)ko Abenduak 11\nLekua Nestor Basterretxea Aretoa\nSan Frantzisko kalea z.g.\nWeb Nestor Basterretxea Aretoa


Benetako irteera bat. ELAren proposamen politikoa. — Manu Robles Arangiz Fundazioa\nBenetako irteera bat. ELAren proposamen politikoa.\nEkonomia Gizarte-eredua Argitalpena\nTxosten honen asmo nagusia da egungo krisi sistemikoari ematen zaion irtenbidea biztanle gehienen beharrizanen araberakoa izan dadin, eta ez daitezen berriz aplikatu 2008ko krisi osteko politikak.\nCovid-19ak eragindako mundu mailako krisia historian sekula ezagutu gabeko astindua izan da. Ekonomia eta berau kokatzen deneko sistema kapitalista aurretik ere krisian zegoen (ekonomikoa, soziala, ekologikoa, humanitarioa, patriarkala...). Koronabirusa eta bere hedapena detonagailua izan da, baina ez krisiaren zergatia; haatik, agerikoa da pandemiak osasunean izan duen eragin larria, orain arte aplikatutako neurri gogorrak (konfi namendua, enpresa itxiera, etab.), baita sortu den noraeza ere, enpleguan, gizarte ongizatean eta ekonomian ondorio handiak izaten ari direla. Hasieratik hartzen diren neurrien baitakoa izango da krisiari emango zaion irtenbidea. Horregatik, langile klaseak eta gizarte osoak argi izan behar dute orientazio hori baldintzatuko badute epe labur, ertain eta luzera begiratu beharra dagoela.\nNaomi Kleinek La doctrina del shock liburuan azaltzen zuenez, botere ekonomikoak baliatu egin izan ditu era desberdinetako shock-ak -hondamendi naturalak, gerrak, krisiak edo estatu-kolpeak-jendearen gustoko ez diren erreformak aplikatzeko, bestelako egoera batean biztanleek onartuko ez zituzketen erreformak. Koronabirusaren krisia da Kleinek aipatutako egoera horietako bat. Pandemiak psikologia sozialean kaosa eta zalantza eragin ditu; piztu den beldurra medio, shock egoeretan gertatu ohi den bezala, biztanleek itsu-itsuan jarraitzen diote arerio komun horren kontrako borroka gidatzen duenari. Kontziente izan behar dugu koronabirusa gorabehera baditugula sakrifi katu ezineko eskubide eta askatasun demokratiko, banako eta kolektiboak, eta hauen alde borrokatu beharko garela.\nHorregatik, jendeak prest egon behar du egungo egoerak eragindako shockean errepika ez dadin 2008ko krisian gertatu zena: Troikak ezarri zuen austeritatea, hamarraldi batez langile klasea zigortu zuena, eta pribatizazioak eta murrizketak arlo publikoan, esaterako osasun publiko sisteman.\nDokumentua hiru zatitan banatu dugu: Lehenengoan krisiaren markoa aztertzen dugu (sistema kapitalista globalaren dinamika azalduz, 2008ko krisiaren ondoren gertatu zena eta koronabirusaren aurretik nola geunden); bigarrenean analizatzen dugu Covid-19aren krisiari ematen ari zaion erantzuna, 2008ko fi nantza leherketa osteko norabide berean ote goazen edo ez erabakitzeko; hirugarrenean esandako guztiaren buruz ondorioak aterako ditugu, eta marrazten dugu zein izan beharko litzatekeen modua irtenbide sozial, ekologiko, feminista eta demokratiko bat emateko.\nDeskargatu argitalpen osoa.


I. Urruzola Txakoli txuria / 12 botila - Inazio Urruzola Txakoliña\nI. Urruzola Txakoli txuria / 12 botila\n%80 Hondarribi Zuri\n% 15 Chardonnay\n% 5 Petit Corvou\n2020ko urtearen ezaugarriak\nAlkohola guztira: % 11,0\nAzidotasuna guztira: 7,2\nAzukreak guztira: 3,4\nMahastiak eta mahats-bilketa\nMahatsak lursail bakoitzaren eskuz biltzen dira. Mahatsak itsasertzetik 8 km-ra dauden mahasti propioetatik eta Kantauri itsasoaren ertzean dauden beste laborari batzuetatik datoz. Gure mahastiak itsas mailatik 350 metrora daude, eta beste lagunak itsas mailatik 90 metrora daude gehienez.\nHartzidura bereizita egiten da, barietatearen eta lursailaren arabera. Mahatsak prentsatu aurretik aukeratzen dira. Muztioa zuzenean doa altzairu herdoilgaitzezko andelera, tenperatura kontrolatuz, dekantaziorako hotz mantentzeko. 24 eta 30 ordu bitartean, muztioa altzairu herdoilgaitzezko hartzidura-andeletara eramaten da, tenperatura baxuetan hartzidura hasteko. Aukeratutako legamiak 10 eta 12 egun bitartean behar dituzten hartzidurak hasteko erabiltzen dira. Hartzidura egin ondoren, ardoak 3 eta 4 aste bitartean egoten dira haritzekin kontaktuan. Egonkortze hotz baten eta iragazketa arinaren ondoren, ardoa botilaratu eta biltegiratu egiten da, bota baino 4 aste lehenago.\nArdo hori zurbila, distiratsua eta argia, isla berdeekin. Oinarrian, zitriko eta lore zurien aroma biziak eta fruta tropikal helduak konplexutasuna adierazten dute. Aho biribil eta leunarekin, alkohol baxuarekin orekatutako azidotasun karraskariarekin, txakolin dardartia eta bakarra egiten du.\nI. Urruzola Txakoli txuria / 12 botila quantity\nCategory IU produktuak\nErnio Txakoli berezia / 6 botila\nI. Urruzola Txakoli gorria / 12 botila


Hostoxkak ia triangeluarrak dira (punta aldea dute alderik zabalena), eta ertz zuzenak dituzte.\nBeheko hostoak, behintzat, ebakiak dira, sartune sakonekin, edo pinatisektuak dira, eta badute txortena; galburuak laxoak dira eta fruitu-galburuak 5 cm baino luzeagoak dira; landare meheagoa, gehienez 70 cm garai.\nBuruxkak estu-estu eginda daude glomerulu esferikoetan; lore-elkartea braktea baino askoz laburragoa da; zurtoin gogorrak.\nZurtoin emankorrak, gehienetan, adartsuak eta hostotsuak dira; oinaldeko hostoak +- eliptikoak dira, zabalak; fruituaren errezeptakuluak 1,4-2 mm-ko ile latzak ditu; akenioek ez dute guruin-ilerik mokoaren oinaldean; estipulek 3 cm edo gehiagoko luzera izan dezakete.\nKanduek ile zutituak dituzte; kapsula ia esferikoa, zabal baino 1,5-2 aldiz luzeagoa, lorexakien diskoan 8-18 erradio dituena.\nSantolina chamaecyparissus squarrosa\nHosto pinatifidoak, ilegabeak edo iledunak; landare berde-grisaxka.\nKalizak 10 hortz ditu, gehienetan punta-okerrak; kalizaren hodia 3-4 mm luze da; hostoek gainaldean ia ez dute ilerik edo ile sakabanatuek osatutako ilupa dute.\nHosto lineal/lantzeolatuak, 1,5 cm baino estuagoak, 3-5 nerbiorekin.\nGehienetan kapituluetako lore guztiak hodi-itxurakoak dira eta dago ligularik; landareak ez du guruin-ilerik; inbolukruak 8-10 braktea gehigarri ditu, eta bai hauek eta bai braktea nagusiak beltzez orbandurik daude.\nLore-elkarteek normalean glomerulu 1 dute, handitxoa, 1 cm-tik gorako diametroa duena; kalizaren hortzak lantza-itxurakoak eta puntazorrotzak dira; korolak 5 mm baino luzeagoak dira; hostoak luzangak edo lineal/luzangak dira, eta batzuk, behintzat, 3 mm baino zabalagoak dira; landare etzana/dekunbentea.\n« lehena< aurrekoa…2345678910hurrena >azkena »


04 « maiatza « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 4 maiatza 2018 17:00\n– Samaniego eskolaniaren 50. urteurrena\nUrteurren hori ospatzeko programatutako ekitaldiez informatzeko prentsaurrekoa.\nParte-hartzaileak: Cristina Arguijo, zuzendaria; Joseba Itzal, guraso elkartearen arduraduna; Enrike Ruiz de Gordoa, ekitaldiaren aurkezlea; Clara Perea, Marta Larreina, Joseba Piérola eta María Piérola, abesbatzako kideak.\nEguna: Maiatzak 7, astelehena.\n– Luis Álava Sautu jaunaren fusilamenduaren 75. urteurrena: “Araba Sarea, In Memoriam”\nParte-hartzaileak: alkatea, Gorka Urtaran; lehendakaria, Iñigo Urkullu; Eusko Legebiltzarraren lehendakaria, Bakartxo Tejería; diputatu nagusia, Ramiro González; Arabako Batzar Nagusien lehendakaria, Pedro Elosegi.\n– “Araba Sarea, In Memoriam” erakunde ekitaldia.\nEguna: larunbata, maiatzak 5.\nLekua: Senda ibilbidea, Zulueta jauregiaren aurrean.\n– “Red Álava. La red de mujeres invisibles, 1936-1947” dokumentalaren aurkezpena eta erakusketaren inaugurazioa.\nLekua: Dendaraba: Araba aretoa (Bake kalea, 5-1).\nGorka Urtaran alkatea eta Isabel Martínez zinegotzia “Seneca” Andaluziako zentroaren Udaberriko XIX. Feriara joango dira, 20:30ean.\nGorka Urtaran alkatea boluntarioa izango da, hiriko kaleetan barrena egitekoa den Martín Fiz maratoi erdian.\nEstíbaliz Canto, Kultura, Hezkuntza eta Kirol zinegotzia, Martín Fiz XVI. maratoiaren sari banaketan izango da, 13:00etan, Espainia plazan.\nAlkateak defendatu du lurpeko tren-korridorea 3,6 kilometrora luzatzeko euskal erakundeek ADIFi egin dioten eskaera\nKategoriak: Prentsa oharrak — Etiketak: Gorka Urtaran Alkatea — Komunikazio Zerbitzua / Servicio de Comunicación — 14:22\nGorka Urtaranek Gasteizera abiadura handiaren etorrera zehazteko erakundeen arteko lankidetza azpimarratu du, proiektu estrategikoa baita\nGasteizko alkate Gorka Urtaranek azaldu duenez, lurpeko tren-korridorea 3,6 kilometrora luzatzea eskatu diete euskal erakundeek —Udala, Aldundia, Eusko Jaurlaritza eta ETS— ADIFi eta Sustapen Ministerioari. Zehazki, lurpeko bidea Pedro Asua kalean (“Kontxak”) kanporatzea proposatu dute, Gaztelako atean atera beharrean, hasieran hori aurreikusi arren. Lurpetik doan zatia 700 metro inguru luzatuko litzateke.\nIzan ere, Gaztelako ateko zubiaren inguruan egin diren azterlan teknikoek erakutsi dute azaleko akuifero bat dagoela bertan, eta horrek lurperatzeko gunea lekuz aldatzera behartzen du. Lurperatutako zatiak sakonago egon beharko luke akuifero hori saihesteko, eta sarrera eta irteerako arrapalek luzeagoak izan beharko lukete, gehienezko aldapa errespetatzeko. “Udalaren aldetik beti garbi izan dugu aldaketarik eginez gero lurpetik doan zatia luzatzeko beharko lukeela. Horrenbestez, albiste ona da”, azaldu du alkateak. Datozen asteetan aurkeztekoa den informazio-azterlanak zehaztu beharko du irtenbide hori.\nGorka Urtaranek gogora ekarri du trenbidea lurperatzea eta abiadura handia iristea “Gasteizen datozen urteetan egitekoa den proiektu funtsezkoena” dela. “Hain zuzen ere, 2025 Estrategiaren ardatza dira, zeinak datozen zazpi urteetarako udal jardueraren bidea markatzen baitu”. Alkateak erantsi du abiadura handiaren etorrerarekin aldatu egingo dela Euskadiko hiriburuaren etorkizuna, “bai hirigintzari bai inguruko hiriekiko harremanari dagokienez”. Hori dela eta, Gasteizko alkateak apustu egin du “erakundeen arteko lankidetzaren eta erakundeen arteko harreman onaren alde”, proiektua garatzen jarraitzeari begira.\nBestetik, Gorka Urtaranek iragarri du datozen asteetan aterako dela lizitaziora lurperatzeak libre uzten duen zatiaren erabilerak definitzeko alternatiben azterketa.\nAndre Maria Zuriaren plazan “The Singular Store” pop up denda ibiltaria ireki da, herritarrei tokiko merkataritzaren abantailak hurbiltzeko\nKategoriak: Prentsa oharrak — Etiketak: Gorka Urtaran Alkatea — Komunikazio Zerbitzua / Servicio de Comunicación — 13:33\nGasteizko alkate Gorka Urtaranek tokiko saltokietan kontsumitzearen garrantzia azpimarratu du, Andre Maria Zuriaren plazan “The Singular Store” pop up denda ibiltaria aurkeztu dela baliatuz; herritarrak, bisitariak eta txikizkako merkatariak biltzeko gunea izan nahi du dendak. Egunero, hiriko hamar saltokik aparteko eta bikain bihurtzen dituena erakutsiko dute leku horretan. Gaur eta bihar, Andre Maria Zuriaren plazan irekiko da “The Singular Store”, 11.00etatik 21.00etara. Maiatzaren 11n, larunbata, Arka plazan egongo da, ordutegi berean, eta maiatzaren 12an, igandea, Antso Jakitunaren kaleko pergolan. Maiatz osoan, Laudio, Agurain, Amurrio eta Guardian errepikatuko da esperientzia.\n“Gaur Gasteizen abiarazten den eskaintzarekin tokiko merkataritzaz harro gaudela erakutsi nahi dugu, haren kalitatea, eskaintza bereizia, hurbiltasuna eta hiriko espazioari bizitasuna emateko duen garrantzia kontuan izanik. Hiriaren erdigunean irekitzen dugun espazio ibiltari hau Gasteizko merkataritzaren bikaintasunaren erakusleiho ezin hobea izango da, eta egunero beren onena emateko pertsiana altxatzen dutenen ahalegina, ilusioa eta profesionaltasuna agerian jartzeko modu ona”, adierazi du Gorka Urtaranek aurkezpenean; harekin batera izan dira Cristina González, Enplegu, Merkataritza eta Turismo Sustapenaren diputatua; Juan Emilio Andrades, Eusko Jaurlaritzako Merkataritzako zuzendaria, eta José González, Rios Moda dendakoa, ekimenean parte hartzen duten dendak ordezkatuz.\n“The Singular Store” ekimenaren helburua da tokiko merkataritza herritarrei hurbiltzea; establezimenduen presentziaz eta horien arduradunekiko kontaktuaz gain, bertaratzen direnek girotzeko zenbait jardueratan hartu ahalko dute parte: Singular photocalla, lehiaketak, zozketak eta beste.\nGasteizko Udalak, Arabako Foru Aldundiak eta Eusko Jaurlaritzak sustatzen dute ekimen hori, txikizkako merkataritza suspertzeko “Pentsa ezazu pluralean, eros ezazu singularrean” kanpainaren barruan; orain arte Gasteizko eta Arabako 165 dendak egin dute bat.\n“The Singular Store” aurkezteko ekitaldia bukatzeko, “Singularra naiz. Plurala naiz” izeneko manifestua sinatu dute alkate Gorka Urtaranek eta Enpleguaren eta Garapen Ekonomiko Iraunkorraren zinegotzi Nerea Melgosak, baita Arabako Foru Aldundiko, Eusko Jaurlaritzako eta tokiko merkataritzako ordezkariek ere.\nGasteizek 96.000 euro jarriko ditu hainbat arlotan euskara sustatzeko proiektuetarako\nKategoriak: Prentsa oharrak — Etiketak: euskara sustatzeko proiektuak, Gorka Urtaran Alkatea — Komunikazio Zerbitzua / Servicio de Comunicación — 12:10\nHainbat arlotan euskara sustatzeko proiektuak lantzeko diru-laguntzetarako deialdia abian jartzea onetsi du gaur goizean Gasteizko Udalak. Tokiko Gobernu Batzarrak horretara 96.000 euro bideratzea onetsi du gaur goizean. Hiru eremurekin lotutako laguntzak dira: orokorrean euskararen erabilera sustatzea, aisialdiko begiraleak eta zuzendariak izateko ikastaroak egitea, eta Euskararen Nazioarteko Egunarekin lotutako astea antolatzea, eta horren barruan, Euskaraldia ekimena.\n“Udalaren helburuetako bat da hizkuntza-politikaren alorrean behar diren neurriak sustatzea, hirian euskaraz bizi ahal izatea bermatzearren. Euskararen aldeko urratsak areagotzea da asmoa, maila pertsonalean, sozialean eta ofizialean normalizazio osoa lortzeko“, azaldu du Gorka Urtaran alkateak.\nDeialdiak sei arlo barne hartzen ditu:\n-A TALDEA: HABEk homologatutako euskaltegiek hirian antolatutako jarduerak, ikaskuntzarekin lotuta.\n-B TALDEA: gurasoen elkarteek antolatutako jarduerak, ikasleen hizkuntza ohituretan eragin nahi dutenak edo sentsibilizatzea helburu dutenak.\n– C TALDEA: kirolaren eta aisialdiaren arloan euskararen erabilera orokorrean sustatzeko proiektuak.\n-D TALDEA: tokiko euskarazko hedabideentzako laguntzak. Euskara hutsezko hedabideei emango zaie diru-laguntza, eta gizarte ekimenekoak lehenetsiko dira.\n-E TALDEA: Euskararen Nazioarteko Egunarekin lotuta garatzekoak diren proiektuak.\n-F TALDEA: haur eta gazteen aisialdirako hezitzaileak trebatzeko eskolentzako laguntzak.\nHonela banatuko da dirua: 12.000 euro A taldearentzat, 21.000 euro B taldearentzat, 18.000 euro C taldearentzat, 20.000 euro D taldearentzat, 19.000 euro E taldearentzat, eta 6.000 euro F taldearentzat.\nOrobat, beste urte batez Gasteizko Udalaren eta ACOVI-“Elorriagako Kapareen Batzarra” Gasteizko udalerriko kontzejuen elkartearen arteko lankidetza-hitzarmena sinatzea onetsi du udal gobernuak. Administrazio batzarrek osatzen dute herrien interesak defendatzeko xedea duen elkarte hori. Elkarteari 115.000 euroko laguntza emango zaio, izapideak bete, beren interesak defendatu eta kontzejuetarako kirol eta kultur jardueren proiektu bat abian jartzeko.\n“Gasteiz hiria baino gehiago da, 63 herrik osatutako udalerria baita. Eta gune horietan bizi diren pertsonen bizi-kalitatea hobetzen saiatu behar dugu”, azaldu du Gorka Urtaran alkateak.\nUrtaranen gobernuak merkataritza dinamizatzeko 37 ekimeni lagunduko die, ia 400.000 euro emanda\nKategoriak: Prentsa oharrak — Etiketak: merkataritza dinamizatzeko — Komunikazio Zerbitzua / Servicio de Comunicación — 12:06\nTokiko Gobernu Batzarrak merkataritzaren alorreko eragileekiko bost hitzarmen onetsi ditu gaur goizean, urtean zehar sektorea dinamizatzeko ekimenak aurrera eraman ditzaten. Hitzarmenei esker, orotara 390.000 euro jarriko dira 37 ekintza antolatzen laguntzeko, hainbat arlotan: tokiko saltokietako kontsumoa sustatzea, berrikuntza, irudia, hiriaren promozioa, ostalaritzarekiko sinergiak sortzea, eta beste.\nGaur onetsitako hitzarmenen helburua da elkarte hauen urteroko jarduera-planak garatzen laguntzea: Gasteiz On, FEDASOC-Erdi Aroko Hiriguneko Merkataritza eta Zerbitzu Elkarteen Federazioa, AENKOMER-Arabako Merkataritza eta Zerbitzuetako Enpresaburuak eta Gorbeia kaleko Merkatarien Elkartea. Horietaz gain, beste hitzarmen bat sinatuko da Arabako Merkataritza eta Industria Ganberarekin, Visual sariak antolatzeko.\nDiru-laguntza handiena jasoko duen hitzarmena Gasteiz On elkartearen urteko programazioari dagokio, Udalak 228.000 euro emango baitio. Kopuru hori 15 jarduera antolatzen laguntzera bideratuko da, besteak beste, Ardoaraba azoka, bi moda-desfile, Eguberrietan tokiko kontsumoa sustatzeko kanpaina, merkataritza azokak (beherapenena, esaterako), eta hiria helmuga enogastronomiko gisa promozionatzearekin lotutako zenbait jarduera (“Egile mokaduak”, ostalaritza ibilbideak, etab.).\nKopuru handiena jasotzen dutenen arteko bigarrena FEDASOC da, zortzi ekimen garatuko baitu. Horien artean nabarmengarrienak Almendrako Azoka, Kandelen Gaua, merkataritza sustatzeko kale-izendegia eta erakusleihoak girotzeko “zinema-txokoa” lehiaketa ditugu, zeinak orotara 98.000 euroz lagunduko baititu Udalak.\nAENKOMER elkartearekiko urteko hitzarmenari dagokionez, Gasteizko merkataritzaren eta zerbitzuen alorreko enpresen lehiakortasuna hobetzera zuzendutako jarduerak antolatzea izango da laguntza ekonomikoaren xedea. Lau ekintza aurreikusi dituzte: federazioak saltokiei ematen dizkien sariak, pertsonentzako ekipamenduen sektorean bi merkataritza ibilbide antolatzea, Bonodenda kanpaina eta zortzi establezimenduren bisita birtualak lantzeko proiektua. Udalak 41.000 euroko laguntza ekonomikoa emango du jarduera horietarako.\nGorbeia kaleko Merkatarien Elkartearekin ere egingo du lankidetza-hitzarmena Udalak, bederatzi jarduera antolatzeko, besteak beste, hiru merkataritza azoka, Eguberrietako kanpaina eta ostalaritza sustatzeko bi ekimen berezi. Udalaren diru-laguntza 15.000 euro izango da.\nAzkenik, Tokiko Gobernu Batzarrak Gasteizko Udalaren eta Arabako Merkataritza eta Industria Ganberaren arteko lankidetza-hitzarmena onetsi du, erakusleihoen apainketarako Visual sariak antolatzeko. Horri dagokion ekarpen ekonomikoa 8.000 euro da.\nUdal gobernuak ARENErekin, Minbiziaren kontrako Elkartearekin eta ARESBIrekin lankidetza-hitzarmenak egitea onetsi du\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 11:47\nGizarte Politiken eta Osasun Publikoaren Sailaren eta ARENEren, Minbiziaren kontrako Elkartearen eta ARESBIren arteko lankidetza-hitzarmenak egitea onetsi du Tokiko Gobernu Batzarrak; horien bitartez, Udalak 45.000 euro jarriko ditu gizarte eta osasun programak garatzeko.\nBatetik, ARENE-Gaixo Neuromuskularren Arabako Elkartearekiko hitzarmena onetsi du gobernuak, gaixoen osasunerako programa bat garatzeko, “bizitza-kalitate hobea eta ongizate fisikoa eta psikologikoa izan ditzaten”, azaldu du Peio López de Munain zinegotziak. Programari 27.420 euro esleitu zaizkio.\nAECC-Minbiziaren aurkako Espainiako Elkartearekiko hitzarmena ere onetsi da, Gasteizko biztanleen artean minbizia prebenitzeko programa bat garatzeko; Udalak 13.890 euro jarriko ditu horretarako.\nBesteak beste, helburu hauek ditu hitzarmenak:\nMinbizia ezagutaraztea eta desmitifikatzea.\nMinbiziak biztanlerian duen eragina gutxitzea.\nBizi-ohitura osasungarriak izateak eta minbiziarekin lotutako jokabide arriskutsuak saihesteak duten garrantziaz sentsibilizatzea.\nTabakoaren kontsumoa prebenitzea.\nKirolaren praktika sustatzea.\nAzkenik, ARESBI-Arantza Bifidoa eta Hidrozefalia dutenen Arabako Elkartearekiko hitzarmena onetsi da, arreta, laguntza psikologikoa eta sentsibilizazio arloko programa burutzeko; 3.750 euro emango dira horretarako.\nZainpeko apartamentuen kontratua\nBestetik, Tokiko Gobernu Batzarraren bilera berean udalaren zainpeko apartamentuetan –Hedegile kalea, Ramiro Maeztu kalea, San Antonio kalea, Bizia eta Olarizuko Santa Maria– adineko pertsonei laguntza emateko kontratua esleitu da; orotara 65 urtetik gorakoentzako 132 leku eskaintzen dira horietan.\nLópez de Munainek azaldu duenez, familia langileek ematen duten zerbitzu horren helburuak dira “erabiltzaileen autonomia mailari eustea edo hura hobetzea; apartamentuetan ahalik eta denbora gehien egoterik izan dezaten ahalbidetzea; haien segurtasuna, lasaitasuna eta ongizatea sendotzea; premia egoerak antzematea, eta barruko zein kanpoko girotze jardueretan parte har dezaten erraztu eta sustatzea, bakartzea saihesteko”.\nEulen Servicios Sanitarios enpresari esleitu zaio urtebeterako kontratua, 360.575 euroan.\nGasteizek 80.000 euro jarriko ditu bizikidetza, aniztasuna eta giza eskubideen babesa sustatzeko proiektuei laguntzeko\nMemoria historikoa berreskuratu, zabaldu eta ezagutzeko jarduerak eta proiektuak egiteko deialdia ere onetsi du udal gobernuak, 15.000 euroko zuzkiduraz\nUdal gobernuak bizikidetzaren, aniztasunaren eta giza eskubideen arloko jarduerak eta proiektuak egiteko diru-laguntzen deialdia eta oinarriak onetsi ditu; aurten bada berrikuntzarik: Garapenean Laguntzeko Zerbitzuak bat egingo du deialdiarekin, 15.000 euro jarrita. Orotara 80.000 euro bideratuko dira bizikidetza eraikitzeko ekimenetara.\nMemoria historikoa berreskuratu, zabaldu eta ezagutzeko jarduerak eta proiektuak egiteko deialdia ere abiarazi du Udalak, 15.000 euroko zuzkiduraz.\nAzken urteotan, Gasteizko Udala memoria historikoa ondare kolektibo gisa ezagutu eta gordetzearen aldeko konpromisoa erakusten ari da. Konpromiso hori dela eta, memoria historikoa berreskuratu eta gordetzeko politika aurrera eramaten ari da, eta Gerra Zibilean zein diktadura frankistan (1936tik 1977ra bitartean) bidegabekeriak eta irainak jasan zituzten pertsonei aitorpena adierazteko eta haien izen ona berreskuratzeko behar diren erakunde-ekimenak abian jartzen. Ekimen horiek giza eskubideen gaineko nazioarteko legedian oinarritzen dira, eta egia, justizia, erreparazio eta errepikapenik ez izateko bermeen printzipioetan.\nIzan ere, Bizikidetza eta Aniztasun Zerbitzuaren bitartez, eta bizikidetza eta pertsona ororentzako bakearen alde egin duen erronkaren bidetik, Gasteizko Udalaren nahia da hiriko taldeek aitortu ez den edo nahikoa bistaratu ez den memoria historikoa berreskuratzen laguntzeko proiektuak garatu ditzaten sustatzea.\nHezkuntza Zerbitzuak opor programak antolatzen dituzten guraso elkarteentzako diru-laguntzen oinarriak atera ditu\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 11:17\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak Gasteizko ikastetxeetako ikasleen guraso elkarteei diru-laguntzak emateko oinarriak onetsi ditu gaur, udako opor programak antolatu ditzaten.\nIkasturte honetan guraso elkarteei opor jarduerak antolatzen laguntzea da deialdiaren helburua. Izan ere, guraso elkarteei lagunduta, haiek hezkuntza esparruan duten esku-hartzea sustatu nahi da, jarduera horiek eragin garrantzitsua baitute ikasleen prestakuntza osoan eta, beraz, haien eskola arrakastan, eta gurasoen elkarteen eta sistemaren beraren sostengurik gabe ezin bailitezke bideratu.\nDeialdiaren aurrekontua 54.000 euro izango da.


Egunero 80 salaketa inguru, pandemia hasi zenetik - Diario de Noticias de Alava\nEgunero 80 salaketa inguru, pandemia hasi zenetik\nMartxoaren 16tik hilaren 12ra arte, Ertzaintzak eta Udaltzaingoak 4.524 isun jarri dituzte Araban Errege Dekretua ez betetzeagatik\neunate f. domínguez 17.05.2020 | 22:41\nAlbiste honetan dagoen irudian Ertzaintzak polizia-kontrol bat egiten du, herritarrek beren ibilgailua Errege Dekretuan baimendutako zereginetakoren bat egiteko hartzen dutela bermatzeko. Joan den asteko artxiboko irudi bat da.Argazkia: Alex Larretxi\nErtzaintzak eta Udaltzaingoak 56 pertsona atxilotu dituzte Araban.\nEuskadin, poliziak 409 pertsona atxilotu ditu.\nGASTEIZ – Kalera justifikazio barik ateratzea egotzita, hau da, konfinamendua urratzeagatik, 26.000 isun inguru jarri dituzte Euskadin azken asteetan, ia 5.000 mila Araban.\nSanchezen Gobernuak martxoaren 15ean jarri zuen indarrean alarma egoera, eta ordutik hilaren 12ra arte, DIARIO DE NOTICIAS DE ÁLAVA egunkari honek ezarritako isunen datuak jaso ditu Eusko Jaurlaritzako Segurtasun Sailetik : Guztira, 25.707 isun (11.734 Ertzaintzak ezarritakoak eta 13.973, berriz, Udaltzaingoak jarritakoak). Herritar horiei guztiei arau-hauste bera leporatzen zaie; desobedientzia alarma egoeraren aurreran, edo bestela esanda, Errege Dekretua urratzea. Datuen arabera, lurralde honetan, batez beste, 80 isun jarri dituzte egunean eta Euskadin, berriz, 450 isun pasatxo egunero. Nolabait ere, egun guztiak ez dira berdinak, eta asteko egun batzuetan, asteburuetan gertatzen den bezala, desobedientzia areagotu egiten da herritarren artean. Hala adierazten dute, behintzat, datuek. Adibidez, hilaren 8tik larunbatera, Ertzaintzak eta Udaltzaingoak 600 isun inguru jarri zituzten egun berean, eta astegun batean, adibidez maiatzaren 11tik 12ra, 201 isun, hau da, ia 400 isun gutxiago. Halere, eta salbuespenak salbuespen, egun guztiak ez dira berdinak. Adibidez, maiatzaren 6tik 7ra 600 isun inguru jarri zituzten, nahiz eta asteazkena izan.\nLurraldeka, Araban, Ertzaintzak eta Udaltzaingoak 4.500 lagun baino gehiago zigortu dituzte, batez ere, Gasteizko Udaltzaingoak nahiz eta alde txikiarekin. Zehazki, Ertzaintzak 2.059 salaketa jarri ditu eta Gasteizko agenteek 2.465. Hala ere, Araban jarri dira salaketa gutxien, Bizkaian egin direnen oso azpitik. Izan ere, Bizkaian 13.200 lagun baino gehiago zigortu dituzte, horietatik 5.580 Ertzaintzak eta 7.670 Udaltzaingoak. Eta Gipuzkoako lurraldean datuek behera egiten dute: 7.933 salaketa (4.095 Ertzaintzak ezarritakoak eta 3.838 Udaltzaingoak).\nIsunen kopuru ekonomikoa poliziak salatutakoaren araberakoa izan daiteke.Hau da, ez da zertan kopuru berdina izan behar herritar guztientzat. Haatik, zigorra batez beste 600 eurokoa izaten da, desobedientziak konfinamendua ez betetzeari bakarrik eragiten badio. Isun horrek herritarrei haserrea eragiten badio eta azkenean poliziari iraintzen, desadostasuna sortzen edo erasotzen badio, isunak nabarmen egin dezake gora eta pertsona atxilotu ere egin daiteke. Horixe da 410 laguni gertatu zaiena Euskal Autonomia Erkidegoan. Izan ere, Eusko Jaurlaritzaren datuen arabera, Ertzaintzak 31 pertsona atxilotu ditu Araban eta Udaltzaingoak beste 25. Bizkaian, 277 pertsona atxilotu dituzte martxoaren 16tik maiatzaren 12ra arte, eta Gipuzkoan, berriz, 76.\nHorrez gain, Ertzaintzak eta Udaltzaingoak ere kontrol ezberdinak egin dituzte egunero. Kontrol horietan, Ertzaintzak 8.239 pertsona identifikatu ditu Araban eta Udaltzaingoak 18.728. Gainera, 30.559 ibilgailu ere atzeman dituzte. Guztira, 117.671 pertsona identifikatu dituzte Euskadin (26.967 Araban, 47.227 Bizkaian eta 43.477 Gipuzkoan). Eta 169.364 ibilgailu atzeman dituzte (30.559 Araban, 92.390 Bizkaian eta 46.415 Gipuzkoan). Egungo deseskalatze-fasean ere, Ertzaintzak eta Udaltzaingoak eguneroko kontrol-lanak egiten jarraitzen dute Euskadiko errepide eta kaleetan, legea betetzen dela egiaztatzeko.Hala ere, deseskaladak jarraitzen duen heinean eta dekretua herritarrekin malguagoa den heinean, zailagoa da antzematea ea herritar bat kalera ateratzen den denborari dagokionez legea errespetatuz, adibidez, edo nahi duena egiten duen. Dena dela, poliziak orain tabernetako kontrolak ere handitu ditu, terrazetako edukiera eta distantzia betetzen direla bermatzeko, besteak beste.\nPolizia-buru batek egunkari honetan azaldu zuen bezala, egungo egoeran hainbat herritarren deiak jasotzen dituzte etengabean, legea haustea salatu eta poliziaren presentzia eskatzen dutenak. Batez ere konfinamenduaren hasieran, non erabat debekatuta zegoen kalera irtetea eta, hala ere, herritar asko paseatzera irteten ziren egoerak eragindako estutasunagatik, baita konfinamenduak bikotearen etxeko eztabaidak areagotzea ere eragin duelako. "Egun osoa etxean sartuta egoten garenez, bikoteen arteko eztabaidak areagotzen ari dira egunotan. Izan ere, isuna jarri diegun pertsona askok justifikatu egiten digute kalera ateratzen direla etxean bikotearekin haserretu direlako eta egoera jasanezina denez kalera irten behar direla esaten digute. Hala ere, legeak esaten duena errespetatu behar dugu, nahiz eta bizi garen egoera egokiena ez izan eta kaleta irtetzen badira legea urratuz, isuna jarri behar diegu".\nMercedes datorren astelehenean irekiko dute prebentzio neurriak errespetatuz.


co2-aren biltegiak Espainian | Consumer\nco2-aren biltegiak Espainian\nEspainian CO2 lurperatzeko hamar leku proposatzen dira. Sistema horrek emisio poluitzaile horiek murriztuko lituzke.\narabera: Osteguna, 2008ko martxoaren 06a\nUrte batzuetan, Espainiak lur azpiko zenbait biltegi izan ditzake karbono dioxidoa (CO2) lurperatzeko, hori baita klima-aldaketaren eragile nagusietako bat. Nazio Batuen Klima Aldaketari buruzko Gobernu arteko Panelaren (IPCC) arabera, hustubideetan CO2 atzitzeko eta biltegiratzeko sistemak (CCS sigla ingelesetan) gas horren emisioak %15 eta %55 bitartean murriztu ditzake hemendik 2100era. Baina aurkakoek ingurumenerako eta gizakiarentzat dituzten eragozpenak ere ekartzen dituzte gogora.\nEspainiako Industria Ministerioak, Energiari buruzko Ikerketarako Fundazioak proposatuta, Espainian CO2 biltegiak jartzeko hamar leku posible ezagutarazi ditu, bai itsasertzeko lurpean, bai lurpean.\nLehenengo kasuan, Buelna aurrean dagoen Kantauriko kostaldeko plataforman pentsatu da, Asturiasko Llanes kontzejuan; Suances parean, Kantabrian; eta Bizkaiko Mundaka herriaren parean. Lur azpiko hustubideak, berriz, Colmenar Viejo (Madril), Guardo (Palentzia), La Tumba (Zaragoza), Eljuive (Teruel), Tomelloso (Ciudad Real), Bahía de Huelva eta La Murada (Alacant).\nOndoren, erakundeetako arduradunek proposamen horiek aztertuko dituzte, azkenean horietako bat aukeratu baino lehen. Proiektuak 250.000 euro izan ditu, hainbat enpresatatik eta Industria Ministeriotik bertatik.\nNolanahi ere, sistema hori zehatz-mehatz instalatu behar da helburua betetzeko. Lehenengo fasean, co2iturriak, gehienak zentral termoelektrikoak, ikatza modu garbian aprobetxatzen jarraitzeko teknologia gisa identifikatzen dira.\nBigarrenik, sistemak co2-a gainerako gasetatik bereizten du, eta biltontzira eramaten du. Emisiogunea, harrapaketa- eta bahiketa-instalazioa eta depositua leku berean egotea litzateke egokiena, baina oso zaila izaten da bat etortzea. Hori dela eta, gas hori hodi-sare baten bidez edo “ceoduktu” baten bidez (gas naturalaren gaur egungoen antzekoak) edo ontzi bidez egoera likidoan garraiatzea ere aurreikusten da.\nDeposituetan co2-a hartu eta biltegiratzeko sistemak gas horren emisioak% 15-55 murriztu ditzake hemendik 2100 urteraAzkenik, depositua non kokatuko den ere aztertu behar da, eta erabat hermetikoa eta geologiaren aldetik egonkorra izan behar du. Adituen arabera, basalto-arrokak, gatz-egitura sakonak eta gasa edo petrolioa egon den hobiak dira egokienak eta seguruenak.\nIragazterik gerta ez dadin, depositua 800-1.000 metrotik gorako sakoneran kokatzea gomendatzen da. Era berean, hustubide horiek gutxienez 100 milioi tona CO2 eduki behar dituzte, zentral termiko batek bere bizitza baliagarriaren hiru hamarkadetan igortzen duen kantitatea.\nBestalde, Leongo El Bierzo herrian, 2009an, “oxierrekuntzatik” (oxigenoa erabiltzen du airearen ordez) CO2 harrapatzeko lehen instalazio esperimentala izango da Espainian. Instalazioaren kostua 70 milioi euro ingurukoa izango da, eta sistema horiek probatzeko balioko du, industria-tamaina horretako instalazio gehiago eraikitzeko. Foster Wheeler Energía (Fwesa) eta Praxair enpresek hartzen dute parte proiektuan.\nSistemari egindako kritikak\nAldekoen ustez, teknologia segurua eta aurreratua da klima-aldaketaren aurka borrokatzeko, eta gogoan dute tresna erabilgarria izan daitekeela emisioen merkatu nazionalaren helburua lortzeko.\nNolanahi ere, atzipen- eta biltegiratze-sistemak errealitate diren arren, zentral termoelektriko batek igorritako co2-aren eta gainerako gasen arteko bereizketa oraindik ez da eskala handian lortu. Alde horretatik, Europako Batasunak dozena bat instalazio esperimental sortzea sustatzen du 2015 baino lehen; beraz, data horretatik aurrera jarriko lirateke martxan, gutxienez.\nHala ere, elkarte ekologistak eta hainbat aditu sistema horren kontra daude, hainbat arrazoirengatik. Horiek orokortzeko, beste teknologia ekologikoago batzuetarako diru kopuru handiak inbertitu beharko direla diote. Alde horretatik, Greenpeacek dio aukera horrekin egungo energia-ereduaren aldeko apustua egiten dela, erregai fosiletan oinarritua, zentral termikoetako gas kutsatzaileei irtenbidea ematen baitie, eta, gainera, arazoa etorkizuneko belaunaldiei helarazten baitie.\nEra berean, segurtasunik eza ere aipatu da. Adibidez, Ecologistas en Acción-ek dio inoiz ezingo dela kendu epe laburrera nahiz luzera ihes egiteko aukera, ur gezako deposituak kutsa baititzakete, lurzoruetako nekazaritza-erabilerak murriztu eta kliman duen eragin ezaguna. Halaber, naturgune babestuetan biltegi horiek jartzeak ingurumenean izan dezakeen eragina gogorarazten dute.\nBestalde, zenbait adituk co2-aren biltegiaren muga espazialak gogorarazten dituzte, eta uste dute, gehienez ere, %20-30 murritz daitekeela, baina IPCCk ez duela inoiz adierazten kalkulu optimistenen %55. Horregatik, biltegiratu beharrean, zientzialari batzuek co2-a erregai edo produktu kimiko bihurtzeko apustua egin dute, hala nola ELCAT Europako proiektua.\nNorvegia, CO2 lurperatzen aitzindaria\n1996az geroztik, Norvegiako Statoil petrolio-enpresak hamar milioi tona CO2 baino gehiago biltegiratu ditu Ipar Itsasoan dagoen biltegi batean. Enpresa horren arduradunek 90eko hamarkadatik co2-aren jaulkitzaileei grabatzen zien Norvegiako gobernuaren zerga saihestea lortu zuten.\nHorretarako, Statoil-ek plataforma berezi bat eraiki zuen, Stavangerretik 250 kilometrora, CO2 eta Sleipner aztarnategian erauzitako gas naturala bereizten dituena, itsas mailatik 2.500 metrora. Plataforma horretan, 200 metroko lodiera duen hareharrizko geruza batean injektatzen da gasa, itsas hondoaren azpian 800 metrora.\nSistema horren aldekoek uste dute Ipar Itsasoko ur gazi erraldoi horren poroek mende honetan Europan sortutako CO2 guztia bil dezaketela.\nemisioak Espainia gordailuak harrapaketa podría-eu